
[bookmark: _Toc745738414]Įvadinė dalis.
Šis dokumentas yra Užsakovo techninė specifikacija (užduotis) (toliau – Užduotis), kurioje pateikiami Užsakovo reikalavimai įgyvendinant Nacionalinės koncertų salės (toliau – Objektas) technologijos įrengimo dalį/dalis. Šį konkursą laimėjęs rangovas (toliau –Rangovas) privalės atlikti darbus numatytus projekte pilnai instaliuojant TH-2_1, TH-2_2 ir TH-2_3 projekto dalyse numatytas technologines dalis, kurios nėra priskiriamos generalinio rangovo (toliau – Generalinis Rangovas) darbų apimčiai įskaitant darbo projekto parengimą (toliau – Darbai).  Preliminarios statybos darbų apimtys numatytos „Darbų kiekių žiniaraštis su įkainiais“ (Sutarties Priedas Nr. 4). 
Rangovas privalo atkreipti dėmesį ir išanalizuoti visą projekto apimtį įsitikinant, kad turės galimybę ir galės pilnai sumontuoti, paleisti ir išbandyti savo siūlomą įrangą atsižvelgiant į visus projekte esančius sprendinius.
Rangovo pagrindinę darbų/įrangos apimtį apibrėžiančios projekto  dalys – dalis darbų/įrangos 006_P-275-TP-TH-2-1, kuri nenumatyta Generalinio Rangovo apimtyje (Generalinio Rangovo darbų apimties žiniaraštis pridedamas kaip Užsakovo techninės specifikacijos Priedas Nr. 4), 006_P-275-TP-TH-2-2 byloje numatyti darbai/įranga pilna apimtimi, 006_P-275-TP-TH-2-3 byloje numatyti darbai pilna apimtimi. Atkreiptinas dėmesys, kad Objekto esminis reikalavimas yra išlaikyti projekte numatytus akustinius reikalavimus, todėl visi parinkti sprendiniai turi neprieštarauti 005_P-275-TP-TH-1-1 ir 005_P-275-TP-TH-1-2, joks nukrypimas nuo šiose dalyse užduotų charakteristikų nebus toleruojamas ar keičiamas.
Atkreiptinas dėmesys, kad projekto technologinės dalys (TH) yra pateiktos lietuvių ir anglų kalba. Jei informacija pateikta lietuvių ir anglų kalbomis, prieštarauja viena kitai, reikia vadovautis anglų kalba pateikta informacija apie tai informuojant Techninio projekto rengėjus.
Rangovo pasiūlymo kaina turi apimti visą reikiamą Rangovo įrangą bei mechanizmus Darbams atlikti, montavimą, Rangovo personalo darbą, medžiagas, montažines-tvirtinimo medžiagas, atrėmimo konstrukcijas bei pagrindus, darbų kontrolę ir priežiūrą, paleidimą, derinimą, bandymus, netiesiogines išlaidas, Rangovo mokamus mokesčius, pelną kartu su pagrįstai numatoma Rangovo rizika, prievoles ir įsipareigojimus, apibrėžtus Sutartyje ar atsirandančius ją vykdant. Rangovo nurodyta kaina turi apimti ir Darbus nakties metu (jei tokie pasitaikytų). Pasiūlymas turi apimti visus Darbus pilnai, kuriuos reikalinga atlikti ir kitus darbus, neaprašytus pirkimo dokumentuose arba konkrečiai nenurodytus projekte, tačiau pagrįstai numatomus ir būtinus atlikti siekiant pilnai įgyvendinti projekto sprendinius.
Rangovas, prieš vykdydamas Darbus, turi įsivertinti ir darbus, susijusius su lokaliu konstrukcijų stiprinimu jei to reikalauja specifinė Rangovo siūloma įranga, atrėmimu ir pan., jei tokius darbus būtų reikalinga atlikti.
BENDROSIOS PASTABOS DĖL TH-2-1 STATINIO TECHNOLOGIJOS (SCENOS INŽINERIJA)
Atkreiptinas dėmesys, kad Generalinis Rangovas šiuo metu yra suplanavęs, jog Generalinio Rangovo dalies potencialus scenos kėlimo įrenginių tiekėjas – Chemtrol Stage Solutions. Rangovo pasirinkta kėlimo įrenginių valdymo sistema privalės sudaryti galimybę Generalinio Rangovo pasirinktai kėlimo įrenginių sistemai prisijungti prie Rangovo įdiegtos valdymo sistemos kaip tai aprašyta šios Užsakovo užduoties 4  Bendradarbiavimas su Generaliniu rangovu punkte atsakomybių pasidalinimo tarp Rangovo ir Generalinio Rangovo lentelėje . Toks sistemų suderinamumas ir galutinis bendras sistemos valdymo išpildymas (tiek tarp Rangovo ir Generalinio Rangovo sistemų tiek tarp skirtingų salių) yra grynai Rangovo atsakomybė. Prieš pradedant projektuoti/montuoti Rangovo apimtyje esančia scenos kėlimo įrenginių technologiją, Rangovas privalės gauti išankstinį Užsakovo ir Generalinio Rangovo patvirtinimą, kad Rangovo siūloma scenos kėlimo įrenginių valdymo sistema sudarys galimybę prijungti Generalinio Rangovo įrenginius į bendrą valdymo sistemą.
BENDROSIOS PASTABOS DĖL TH-2-3 STATINIO TECHNOLOGIJOS GARSAS, VAIZDAS IR RYŠIAI)
Svarbu atsižvelgti į tai, kad visi komponentai, sudarantys įvairias Garso, Vaizdo ir Ryšių (toliau - SVC) sistemas, turi veikti koordinuotai ir būti visiškai tarpusavyje suderinami – tiek skirtingos sistemos tarpusavyje, tiek efektyviai komunikuojant tarp visų pastato erdvių (t.y. didžioji, mažoji, repeticijų, Tautos namų salės).
Tai reiškia, kad visos sistemos turi veikti vieningame ryšių tinkle ir būti tarpusavyje suderinamos. Garso signalai turi būti perduodami pagal bendrą skaitmeninio garso tinklo protokolą, kuris jokiu būdu negali būti vieno gamintojo išskirtinė ar nuosavybinė technologija. Todėl bus priimtini tik plačiausiai rinkoje paplitę ir pripažinti standartai (AES67, Dante, AVB/Milan bei ST2110). Visos SVC sistemos turi veikti pagal šiuos standartus ir turėti su jais suderinamas įvesties/išvesties sąsajas.
Be to, siekiant užtikrinti aukščiausią kokybės lygį, palengvinti sistemų naudojimą ir priežiūrą bei sumažinti eksploatacines sąnaudas, Rangovas turi užtikrinti, kad tam tikros sistemos turi būti tiekiamos to paties gamintojo. Todėl nebus priimtini skirtingų gamintojų komponentų deriniai ar kombinacijos vienoje sistemoje. Šis reikalavimas taikomas šioms sistemoms:
· Skirtingų erdvių garso sistemos (TH-2-3 SVC paketo 1 skyrius (1.01.01 – 1.05.06)): visi pagrindiniai sistemos komponentai (garsakalbiai, stiprintuvai, procesoriai, sąsajos, kabinimo įranga ir kt.) turi būti iš to paties gamintojo.
· Garso maišymo ir apdorojimo sistema (TH-2-3 SVC paketo 2 skyrius (2.01.01 – 2.06.09)): visi pagrindiniai sistemos komponentai (maišymo pultai, maršrutizatoriai ir sąsajos) turi būti iš to paties gamintojo (stebėjimo sistemos, grotuvo/įrašymo įrenginiai, DAW, infrastruktūra, jungtys ir pan. – netaikoma).
· Vertimo sistema (TH-2-3 SVC paketo 5 skyrius (5.01.01 – 5.01.21)): visi pagrindiniai sistemos komponentai (valdymo blokai, maršrutizatoriai, IR siųstuvai ir imtuvai, vertėjų pultai ir kt.) turi būti iš to paties gamintojo (infrastruktūros elementai, jungtys ir kt. – netaikoma).
· Ryšio (interkomo) sistema (TH-2-3 SVC paketo 6 skyrius (6.01.01 – 6.01.25): visi pagrindiniai sistemos komponentai (centrinė matrica, maršrutizatoriai, vartotojo stotys, aktyvios antenos, ausinės ir kt.) turi būti iš to paties gamintojo (infrastruktūros elementai, jungtys ir kt. – netaikoma).
· Specialus SVC tinklo sprendimas (TH-2-3 SVC paketo 7.01 skyrius (7.01.01-7.01.09): visi pagrindiniai komponentai (komutatoriai, maršrutizatoriai, SFP siųstuvai ir kt.) turi būti iš to paties gamintojo.
Šis reikalavimas yra esminis užtikrinti geriausią eksploatavimo ir priežiūros kokybę objekte neišskiriant skirtingų erdvių. Toks reikalavimas yra esminis ir negali būti keičiamas darbo projekto rengimo metu nebent tokį pakeitimą Rangovas aiškiai ir nedviprasmiškai suderintu su projekto vykdymo priežiūra ir Užsakovu.

[bookmark: _Toc544382212]Objekto dalys ir darbų vykdymas jose.
Didžioji dalis objekto statybinių darbų yra nupirkta ir ją vykdo Generalinis Rangovas – UAB „Gilesta“ veikianti jungtinės veiklos sutarties pagrindu su UAB „Kaminta“. Generalinis Rangovas atlieka visus darbus susiejusius su bendrastatybiniais darbais, įrengia didelę dalį inžinerinių sprendinių. Rangovas Generalinio Rangovo darbų apimtis gali įvertinti pagal pridėtą Užsakovo techninės specifikacijos Priedą Nr. 4.  Generalinio Rangovo darbų apimties žiniaraštis. 
Generalinis Rangovas objekto statybos metu sudarys tinkamas sąlygas, įskaitant bet neapsiribojant energetinių resursų užtikrinimą (vandentiekio, elektros, šilumos ir kt. tiekimą), koordinuos darbų frontų perdavimą, padės ir sudarys sąlygas vykdyti darbus Rangovui, tačiau Rangovas privalės priimti ir laikytis Generalinio Rangovo pateiktų statybvietės taisyklių (Užsakovo techninės specifikacijos Priedas Nr. 2), perimti iš Generalinio Rangovo frontą pagal Generalinio Rangovo  paruoštą fronto priėmimo – perdavimo aktą, pabaigus darbus Rangovas privalės gražinti darbų frontą Generaliniam Rangovui ir leisti Generaliniam Rangovui pabaigti toje zonoje vykdomus bendrastatybinio ir inžinerinio pobūdžio darbus. Generalinis Rangovas turi teisę reikalauti iš Rangovo kompensuoti Rangovo išnaudotus energetinius (elektros, vandentiekio ir kt.) kaštus pagal faktiškai išmatuotus sunaudotus energijos kiekius ir pritaikant tuo metu rinkoje galiojančias aktualias energetinių kaštų kainas.
Rangovo Darbų vykdymas Objekte turės būti griežtai suderintas su Generalinio Rangovu ir paruoštas bendras darbų vykdymo grafikas kurio Rangovas privalės detaliai laikytis. Rangovo Darbų apimtis bus skaidoma Etapais ir Etapų dalimis kurios pateiktos Etapų grafike(Sutarties Priedas Nr. 15). 
Objekto darbų Etapai ir jų dalys, kuriose atitinkamu laikotarpiu darbus vykdys Rangovas yra skirstomos taip:
I darbų dalis. Didžiosios salės (įskaitant projekte esančias įrašų studijas) darbų zona;
II darbų dalis. Mažosios salės darbų zona;
III darbų dalis. Salės “Tautos namai” darbų zona.
IV darbų dalis. Repeticijų salės darbų zona;


Rangovas kartu su Generaliniu Rangovu darbų planavimo grafike aprašytame 7.1 Užsakovo techninės specifikacijos (užduoties) punkte turi aiškiai suplanuoti ir aprašyti kiekvieno darbų Etapo ar Etapo dalies terminus, juos suderint su Užsakovu. Generaliniu Rangovui laiku perdavus darbų vykdymo frontą Rangovui, jis turės griežtai laikytis su Generaliniu Rangovu suderino grafiko ir bet koks Etapo ar Etapo dalies vėlavimas bus laikomas Rangovo darbų organizavimo klaida ir tai nebus tinkama sąlyga pratęsti šios Sutarties darbų terminus nebent tokios sąlygos aiškiai ir nedviprasmiškai aprašytos šio pirkimo dokumentuose.  
[bookmark: _Toc1859805237]Rangovo darbų apimtys ir pagrindiniai terminai
Rangovas atliks technologinės įrangos projektavimo, gamybos, tiekimo ir montavimo darbus pagal Sutartyje pateiktą technologinės dalies darbų išskaidymą ir Generalinio Rangovo nurodytą ir su Rangovu suderintą darbų eiliškumą bei terminus. Rangovas privalo patvirtinti Generalinio Rangovo nurodytą darbų eiliškumą ir terminus. Rangovo darbų apimtyje numatomi sekantys darbai:
· Dalis scenos kėlimo įrangos pagal projekto dalį (pagrindinė viršutinės mechanizacijos įranga ir susijusios valdymo sistemos), kurios nurodytos pirkimo žiniaraštyje ir detalizuotos kaip Rangovo apimties darbai;
· Sceninio apšvietimo sistemos;
· Salių ir įrašų studijos audiovizualinės sistemos bei susijusi įrangą;
SVARBU: Projekto dalyse nurodyti darbai, kurie nėra nurodyti kaip atliekami Generalinio Rangovo, arba darbai, kuriuos būtina atlikti, kad būtų pilnai įrengta ir paruošta naudojimui Rangovo apimtyje esanti įranga/darbai privalo būti technologiškai pilnai užbaigta/atliktą Rangovo darbų apimtyje taip, kad Užsakovui būtų perduota pilnai pagal paskirtį funkcionuojanti ir tinkama naudoti technologinės įrangos sistema. 

Pagrindiniai ir esminiai Rangovo darbų terminai
Rangovui bus nustatyta per 3 mėn. parengti ir suderinti su Užsakovu ir Generaliniu Rangovu technologijos dalies darbo projektą (įskaitant projekto parengimą BIM aplinkoje), o darbus pilna apimtimi (įskaitant įrenginių gamybą ir pristatymą, sumontavimą, suprogramavimą) ir pridavimą atlikti per Etapų grafike (Sutarties Priedas Nr. 15) nurodytus terminus griežtai laikantis Etapų ir Etapų Dalių darbų atlikimo trukmės. Pagal Etapų grafiką (Sutarties Priedas Nr. 15) po atliktų projektavimo darbų Rangovas turės apie 10 mėn., kuriuos privalės skirti pilnam darbų pasiruošimui t.y. įrangos gamybai ir pristatymui kitiems privalomiems darbams pilnai pasirengiant darbų vykdymui. Su Generaliniu Rangovu suderintu laiku Rangovas bus įleidžiamas į kiekvieną iš salių ir dirbant vienoje Darbų zonoje bei su Generaliniu Rangovu koordinuojant darbus privalės pilnai pasiruošti technologijos galinės įrangos montavimui (2 Etapas) t.y. įrengti visas reikiamas elektros ir silpnų srovių paskirstymo spintas, kabelių linijų trasas, atlikti būtinus kabeliavimo darbus bei kitus paruošiamuosius darbus. Šiems darbams kiekvienoje iš Etapo Dalių Rangovui bus skirta po 2,5 mėn. Užbaigti darbai šio Etapo apimtyje bus laikomi kai bus atlikti pilni pasiruošimo darbai 3 etapo vykdymui ir Užsakovo pasirašytas 2 Etapo darbų užbaigimo aktas kiekvienoje iš Etapo Dalių.
Su Generaliniu Rangovu suderintomis datomis Rangovas perims kiekvienos salės Darbų zoną ir dirbs joje įrengiant galinę įrangą (3 Etapas). Darbų terminas kiekvienoje iš Etapo Dalių nustatytas atskirai Etapų grafike (Sutarties Priede Nr. 15). Užbaigti darbai šio Etapo apimtyje bus laikomi, kai Rangovas bus užbaigęs montuoti visą galinė įrangą, Darbų zoną perdavęs Generaliniam Rangovui, o Rangovui bus likę tik smulkūs programavimo, įrangos derinimo, pilno technologijos paleidimo darbai.
Užbaigus 3 Etapą Rangovui bus leista dirbant Generalinio Rangovo darbų zonoje užbaigti smulkius programavimo darbus, pilnai paleisti įrangą bei mechanizmus bei atlikti įrangos pridavimą Užsakovui (4 Etapas). Darbų terminas kiekvienoje iš Etapo Dalių nustatytas atskirai Etapų grafike (Sutarties Priede Nr. 15). Užbaigti darbai šio Etapo apimtyje bus laikomi, kai Rangovas bus pilnai užbaigęs darbus, su Užsakovu bus pasirašyti technologijos priėmimo perdavimo aktai, ištaisyti visi kritiniai (esminiai) defektai, nustatytas nekritinių (neesminių) defektų sąrašas, kuriame nurodytos datos iki kada nekritiniai defektai bus pašalinti.
4 Etapo defektų sąrašą Užsakovas gali papildyti Generalinės repeticijos metu kiekvienoje iš salių. Atsiradus tokiems defektams Generalinės repeticijos metu Rangovas privalės papildyti 4 Etapo defektų sąrašą ir numatyti datas iki kada bus pašalinti technologijos defektai užfiksuoti Generalinės repeticijos metu.   
Rangovas Etapų ir Etapų Dalių terminus ir trukmes gali keisti tiek, kiek tai neįtakoja bendro Generalinio Rangovo atliekamų darbų pilna apimtimi atlikimo termino ir jei tokius keitimus iš anksto suderina su Generaliniu Rangovu bei Užsakovu ir yra pasirašomas darbų atlikimo grafikas tarp Užsakovo, Generalinio Rangovo ir Rangovo, patvirtinantis, kad Rangovo keitimai neturės įtakos bendram Generalinio Rangovo vykdomų darbų terminui. 
Svarbiausi terminai kurių keitimas nebus galimas be sutarties keitimo, o vėlavimas šiuose etapuose reikš netesybų taikymą:
 3 etapo (Galinės įrangos montavimas) – privaloma laikytis numatytos Etapo Dalių trukmes skaičiuojamos nuo darbų fronto perdavimo Rangovui;
Generalinės repeticijos data – iki generalinės repeticijos datos privalomai turi būti atlikti visi Etapai ir Etapų dalys. Keičianti Etapų ir/ar Etapų Dalių terminams Rangovas turi imtis visų įmanomų priemonių, kad generalinės repeticijos terminas kiekvienoje iš Etapo Dalių nebūtų pakeistas.  

[bookmark: _Toc2064208620]Bendradarbiavimas su Generaliniu Rangovu.
Rangovas privalės bendradarbiauti su Generaliniu Rangovu, kad užtikrintų sklandų ir efektyvų Objekto mechanizmų ir technologinės įrangos įrengimą, darbų eigos planavimą, valdymą ir vykdymą. Rangovas privalės atsižvelgti į Generalinio Rangovo pateiktus duomenis apie darbo projekte suprojektuotus, įvykdytus statybos darbus, kurie yra susieję su Rangovo vykdomais darbais. Generalinis Rangovas pateiks darbo brėžinius, išpildomąją dokumentaciją, susijusios įrangos duomenis ir kitą informaciją. Rangovas gavęs tokią informaciją privalo ją detaliai išnagrinėti ir prisitaikyti prie Generalinio Rangovo jau parinktų ir įdiegtų sprendinių, arba su Generaliniu Rangovu suderinti pakeitimą jeigu tai įmanoma. 
Rangovas atitinkamais laikotarpiais privalės dalyvaus objekto darbo projekto rengimo metu, pateikti informaciją, susijusią su jo apimtyje esančios technologinės įrangos duomenimis, parametrais, galingumais ir kita. Rangovas privalės su Generaliniu Rangovu suderinti darbų vykdymo grafiką, tame tarpe ir darbo projekto rengimo grafiką. Visais atvejais reikiamos informacijos projektavimui teikimas bus vykdomas per Generalinį Rangovą ir/ar projekto vadovą, tam Rangovas privalės geranoriškai bendradarbiauti su Generaliniu Rangovu ir teikti visą jam reikiamą informaciją apie Rangovo projektuojamus įrenginius, medžiagas, mechanizmus ir kt. 
Rangovas turi užtikrinti nuolatinį komunikavimą su Generaliniu Rangovu ir Užsakovo atstovais, norint išspręsti bet kokius kylančius klausimus, susijusius su darbų sąveikomis ir laiku pranešti apie Rangovui žinomas galimas problemas arba keitimus, kurie gali turėti įtakos Generalinio Rangovo vykdomiems darbams, darbų kokybei ar terminams.
Siekiant užtikrinti šiame punkte numatytos bendradarbiavimo pareigos tarp Generalinio Rangovo ir Rangovo tinkamą valdymą, taip pat – tinkamą Darbų atlikimą, įskaitant bet neapsiribojant, Darbų atlikimą iki pilno Objekto užbaigimo laiko, Generalinis Rangovas reguliariai, tačiau ne rečiau kaip kartą per savaitę, arba, priklausomai nuo situacijos, - nedelsiant, organizuos, Generalinio Rangovo deleguotų atstovų (tame tarpe statybos vadovo) ir Rangovo ne mažiau nei 2 deleguotų atstovų (įskaitant vadovaujantį asmenį) ir/ar, kitų rangovų veikiančių Objekte (toliau – Partneriai) susirinkimus. Rangovo pareiga užtikrinti savo deleguotų asmenų dalyvavimą tokiuose pasitarimuose pagal Generalinio Rangovo kvietimus. Jei Rangovas nedalyvauja Generalinio Rangovo rengiamuose susitikimuose Užsakovas gali taikyti Rangovui baudas numatytas Sutarties specialiųjų sąlygų 13.15 punkte. Tokių susitikimų metu yra sprendžiami klausimai, įskaitant, bet neapsiribojant, dėl Rangovo, Generalinio Rangovo, Partnerių Darbų, šių Darbų vykdymo ir jų integracijos/suderinimo; nagrinėjamos Rangovo, Generalinio Rangovo, Partnerių, reikalingos ir privalomos sąlygos darbams atlikti ir jų sudarymo galimybės; Statybvietės (jos dalies), reikalingos Rangovui, Generaliniam Rangovui, Parneriams naudojimo/atlaisvinimo; Rangovų, Generalinio Rangovo, Parnerių reikalavimų, būtinų jų darbams atlikti, įgyvendinimo ir Statybvietės tinkamumo/paruoštumo sąlygų Rangovų, Generalinio Rangovo,  Partnerių darbų atlikimui; konkrečių jų privalomų terminų darbams atlikti suderinimo; bendros bandymų programos suderinimo ir kiti būtini klausimai.
Generalinio Rangovo atstovas protokoluos tokius susirinkimus ir protokolo kopijas išsiųsti visiems jų dalyviams įskaitant Užsakovą. Visi susitikimo dalyviai įskaitant Rangovą privalo pasirašyti protokolą arba pateikti pastabas jam, o Generaliniam Rangovui šias pastabas ištaisius protokolą pasirašyti. Protokole nurodomas subjektas, atsakingas už atitinkamus veiksmus, kuriuos jam reikalinga atlikti ar nuo kurių jis įpareigojamas susilaikyti. Generaliniam Rangovui nevykdant pareigos organizuoti aukščiau minėtus susirinkimus, juos gali savo nuožiūra pagal poreikį organizuoti Užsakovas. Rangovas privalo dalyvauti tokiuose susitikimuose nepriklausomai kas juos organizuoja.   
Tuo atveju, jeigu susirinkimų metu bendras sutarimas tarp Rangovo, Generalinio Rangovo ir Partnerių nepasiekiamas, arba sprendimui priimti yra būtinas Užsakovo dalyvavimas, Rangovas turi teisę prašyti suorganizuoti Užsakovo statybų projekto valdymo priežiūros komitetas, kurio susirinkimo metu, įvertinus visas konkrečios situacijos/problemos aplinkybes, sprendimus/nurodymus priima Užsakovas (kai sprendimas nepasiekiamas bendru dalyvaujančių sutarimu). Užsakovas turi protokoluoti šiuos susirinkimus ir protokolo kopijas išsiųsti visiems jų dalyviams. Protokole nurodomas subjektas, atsakingas už atitinkamus veiksmus, kuriuos jam reikalinga atlikti ar nuo kurių jis įpareigojamas susilaikyti.  
Rangovas privalo racionaliai bendradarbiauti su Generaliniu Rangovu ir kiekvienu Partneriu nedaryti jokių kliūčių Partneriams ir/ar Generaliniam Rangovui, atlikti numatytus darbus bei sąžiningai ir protingai spręsti iškilusius nesutarimus/problemas Užsakovo interesais, o tokių nesutarimų/problemų nepavykus išspręsti bendru sutarimu, perduoti iškilusius nesutarimus/problemas spręsti Užsakovo statybų projekto valdymo priežiūros komitetui. Rangovas, vykdydamas bendradarbiavimo pareigą, supranta, kad tinkamas jos įgyvendinimas yra esminė sąlyga ir bet koks šios pareigos pažeidimas/nevykdymas iš Rangovo pusės suteikia Užsakovui teisę reikalauti iš Rangovo, Generalinio Rangovo, Partnerių ir trečiųjų šalių patirtų nuostolių atlyginimo, bei nereiškia, kad dėl to bus keičiamas Darbų etapo ar visų Darbų užbaigimo, generalinių repeticijų terminai numatyti šios Sutarties apimtyje.
Užsakovas, nepriklausomai nuo šioje techninėje specifikacijoje numatytų Rangovo, Generalini Rangovo ir Partnerių pareigų, taip pat pasilieka sau teisę nustatyti Rangovo, Generalinio Rangovo, ir Partnerių bendradarbiavimo ir naudojimosi Statybviete (jos dalimi) tvarką, tačiau visais atvejais Rangovai ir Partneriai privalės laikytis bendrų Generalinio Rangovo statybvietės taisyklių. Užsakovas nustatydamas Rangovo, Generalinio Rangovo ir Partnerių bendradarbiavimo ir naudojimosi Statybviete (jos dalimi) tvarką, taip pat privalės susipažinti su statybvietės taisyklėmis ir Užsakovo nurodymai negalės joms prieštarauti.
Generalinis Rangovas Rangovui pateiks komunikacijos matricą ir kitus Objekto planavimo dokumentus kurių Rangovas privalės laikytis, susipažinti ir patvirtinti. Jeigu Rangovas nesilaikys Objekto planavimo dokumentuose (toliau – Programoje) numatytų pareigų bus taikomos baudos numatytos Sutarties specialiųjų sąlygų 13.15 punkte, arba kitą baudą skirta konkrečiam tokios Rangovo pareigos nevykdymo atvėjui.
Žemiau pateikiami reikalavimai nacionalinės koncertų salės (toliau – NKS) technologinių sistemų (toliau - Sistemų) darbų vykdymui, taip pat pateikiami reikalavimai Rangovo bendradarbiavimui su Generaliniu Rangovu.
Atkreiptinas dėmesys, kad Rangovas nėra atsakingas už visų žemiau pateiktų Sistema pilną diegimą. Rangovo atsakomybės kiekvienos Sistemos diegime yra apibrėžiamos žemiau.
NKS technologinių Sistemų sąrašas:
· Scenos inžinerija (Stage engineering);
· Scenos apšvietimas (Stage lighting);
· Scenos audio, video, ryšių Sistema (AV systems);
Rangovas darbų vykdymo metu privalės:
· Remiantis pateiktais Sistemų techniniais projektais Rangovas turi atlikti detalią Užsakovo poreikių analizę kiekvienai Sistemai;
· prieš pradedant Darbus, paruošti ir suderinti su Užsakovu kiekvienai Sistemai Darbo projektą arba kitą diegimo dokumentaciją; darbo projektas, pagal kurį atliekami Darbai, ar jo dalys Rangovo turi būti suderintos su Generalinio Rangovo ir Partnerių pateiktais techniniais ir/ar darbo projektais/jų dalimis;
· prieš pradedant Darbus, paruošti ir suderinti su Generaliniu Rangovu ir Užsakovo Sistemų diegimo planą, kuris apimtų: veiklas ir jų įgyvendinimo terminus, atsakingus už veiklas asmenis, Generalinio Rangovo, Partnerių roles ir atsakomybės, rizikų ir kokybės valdymo planus, pokyčių valdymo planus, komunikacijos valdymo planus ir atliktų kt. būtinus planavimo elementus;
· nesuderinus Darbo projekto ir Sistemų diegimo planų su Užsakovu ir Generaliniu Rangovu, Rangovui nebus leidžiama vykdyti Darbų;    
· jeigu Darbų vykdymo metu paaiškės, kad Rangovas nespės atliktų Sistemų diegimo Programoje patvirtintais terminais, Rangovas turi pasiūlyti papildomas, korekcines priemones ir planą, kuriame įvardinama kaip planuojama Sistemas įdiegti laiku; 
· Rangovas turi užtikrinti Darbų vykdymo kokybės kontrolės valdymą, Rangovas turi parengti ir laikytis detalaus kokybės valdymo plano, įvairūs Sistemų komponentai, atlikti Darbai ir rezultatai turi būti vertinami, testuojami, fiksuojami;
· periodiškai, taip kaip suderinta kokybės valdymo plane (parengiamas kartu su Rangovo paruoštu darbų grafiku), turi būti pateikiamos Darbų vykdymo rezultatų kokybės ataskaitos;
· Užsakovas papildomai savo jėgomis ir/arba pasitelkęs trečiąją šalį turi teisę atskirai nuo Rangovo tikrinti Darbų rezultatų kokybę ir nepasirašyti Darbų priėmimo-perdavimo akto/ Objekto priėmimo - perdavimo pažymos tol, kol nebus ištaisyti trūkumai arba pristatyta kokybiška įranga; 
· Rangovas turi užtikrinti visas sąlygas ir priemones Užsakovui patikrinti Darbų rezultatų kokybę;
· Rangovas prieš pradedant Darbų vykdymą ir prieš užsakant medžiagas ir įrangą privalo su Užsakovu suderinti tikslią/galutinę darbų apimtį. Tik suderinus ir patvirtinus tikslią Darbų apimtį pagal parengtus Darbo projektus Rangovas turės teisę užsakyti medžiagas ir įrenginius bei planuoti fizinius Darbus. Užsakius medžiagas ir įrangą be raštiško Užsakovo pritarimo tai bus laikoma Rangovo atsakomybe ir Užsakovas už nepatvirtintą Darbų/medžiagų/įrangos apimtį neprivalės atsiskaityti.

Bendrieji principai, kuriais vadovaujantis turėtų būti vykdomas projekto dalyse 006_P-275-TP-TH-2-1, 006_P-275-TP-TH-2-2, 006_P-275-TP-TH-2-3 Sistemų projektavimas ir diegimas: 

Plečiamumas – Sistemos programinė ir technologinė architektūra ir jos realizacija turi palaikyti pajėgumų plėtimą, prijungiant papildomą įrangą (angl. Scaling). Sistema turi būti veikti daugiasluoksnės architektūros pagrindu ir turėti galimybę būti integruojama atskirų sluoksnių lygmenyse;
Prieinamumas (laikas ir vieta) – Sistema turi būti technologiškai funkcionali ir pasiekiama pagal principą „24 valandos per dieną, 7 dienos per savaitę, 365 dienos per metus, įskaitant visus Sistemos komponentus;
Privatumas ir saugumas - technologinėmis priemonėmis užtikrinamas subjektų (tikslinių grupių atstovų) ir duomenų apie juos privatumas bei konfidencialumas informacijos teikimo metu, prieš ir po jo;
Atvirumas – siūlomi technologiniai sprendiniai neturi būti uždari (black-box), turi būti naudojami patikimi ir atviri produktai, programinė įranga.   

Reikalavimai bendradarbiavimui su objekte veiklą vykdančiais Partneriais ir Generaliniu Rangovu, Rangovas turės:
· Rangovas yra pilnai atsakingas už visų savo subrangovų (jei tokie bus pasitelkti) veiklos koordinavimą, rezultatų pateikimą laiku ir tinkamai;
· parengti ir suderinti su Užsakovu ir Generaliniu Rangovu detalų kiekvienos Rangovo diegiamos Sistemos diegimo planą. Plane turi būti atspindėtos Rangovo ir Generalinio Rangovo veiklos (pvz. darbų pradžia, diegimo etapai, pabaiga, testavimas, priėmimas...). Plano rengimo metu turi būti atsižvelgiama į Generalinio Rangovo poreikius ir apribojimus. Esant poreikiui ar pasikeitus faktinei situacijai atlikti perplanavimą;
· dalyvauti rengiant ne Rangovo diegiamų sistemų planus kurios turės tiesioginės įtakos vykdant Rangovo Darbus. Esant poreikiui dalyvauti perplanavime;
· derinti savo planus su lygiagrečiai vykdomų projektų planais, įsivertinant projektų tarpusavio priklausomybes bei valdant iš to kylančią riziką (pvz. Tauro kalno projekto 4 etapas (privažiavimas prie NKS iš Tauro gatvės pusės));
· Sutarties vykdymo metu Rangovas turės bendradarbiauti įvairiais projektavimo, techniniais diegimo, planavimo ir darbų koordinavimo klausimais su Generaliniu Rangovu, Užsakovu ir/ar Partneriais kaip numatyta Sutartyje, ar šioje Užsakovo užduotyje; 
· Darbų vykdymo metu Rangovo atstovai privalės dalyvauti periodiniuose susitikimuose, kuriuos organizuos Generalinis Rangovas, taip pat, turės užtikrinti tinkamą komunikaciją apie projekto planuojamas, vykdomas ir įvykdytas veiklas;
· užtikrinti informacijos dalinimąsi ir veiklų koordinavimą su susijusių projektų ir Generaliniu Rangovu;
· Rangovas privalo užtikrinti, kad Generalinio Rangovo apimties Darbai/įranga/mechanizmai, darbo įrankiai ar bet kuri susijusi Generalinio Rangovo naudojama įranga nebus apgadinta dėl Rangovo kaltės;
· Rangovas privalo užtikrinti, kad Generalinio Rangovo ir/ar Partnerių įranga, darbo įrankiai ar bet kuri susijusi Generalinio Rangovo ir/ar Partnerių naudojama įranga nebus pasisavinta ar naudojama Rangovo darbuotojų. 
· Tinkamai komunikuoti visais suinteresuotais projektui aktualiais klausimais Darbų apimtyje esančiais klausimais;
· Rangovas neturi teisės be atskiro susitarimo viešai komunikuoti apie Generalinio Rangovo ir/ar Partnerių  atliekamus darbus;
· visais kylančiais klausimais geranoriškai bendradarbiauti, įskaitant, bet neapsiribojant, kaip numatyta Sutartyje, ieškant visoms pusės aktualių sprendimų;
· Atlikti detalią analizę ir planavimą bei valdyti rizikas, taip kad problemos būtų sprendžiamos prieš joms kylant ir prieš darant įtaką projekto terminams, kokybei ar kaštams;
· Etapiškai perimti ir grąžinti statybvietę (ar jos dalis) iš Generalinio Rangovo pagal iš anksto su Generaliniu Rangovu suderintu grafiku. Grąžinimo metu turi būti užtikrintos visos būtinos sąlygos tęsti Generalinio Rangovo vykdomus darbus, tai reiškia: statybvietė yra parengta tolimesnių Generalinio Rangovo darbų atlikimui, o Rangovas yra suderinęs su Generaliniu Rangovu planą ir priemones kurios užtikrins Rangovo įdiegtos įrangos saugumą, gražinama statybvietės dalis yra švari ir tvarkinga, be pakuočių ar kitų statybinių atliekų ar įrenginių, užbaigiamieji darbai gražinamose zonose nedaro įtakos Generalinio Rangovo ir/ar Partnerių darbų tęstinumui;
· Perduotose zonose atliekami Rangovo Darbai neturi turėti įtakos Generalinio Rangovo atliekamiems darbams arba įdiegtai įrangai. Turi būti užtikrinta tinkama apsauga nuo elektros šuolių, iškrovų, vandens, dulkių ar kitų veiksnių, kurie gali būti sukelti Rangovo vykdant savo apimties Darbus ir tokių Darbų padariniai ar netinkamas vykdymas sutrikdytų Generalinio Rangovo veiklą ar turėtų padarinių Generalinio Rangovo veiklos rezultatui; 
· Rangovas turės maksimaliai prisitaikyti ir suderinti įrangos atgabenimo laikus, įrangos sandėliavimo vietas ir montavimo laikus su Generaliniu Rangovu. Visais atvejais turės būti bendradarbiaujama ir priimami Generalinio Rangovo pasiūlyti racionaliausi įrangos montavimo, gabenimo į pastatą ir gabenimo iki montavimų vietų maršrutai ir reikalingos priemonės;
· Rangovas turės dalyvauti jo Darbų apimtyje esančių Sistemų testavime. Rangovas turės bendradarbiauti šalinant gedimus, kurie bus aptikti testavimų metu; 
· Rangovas atlikdamas galutinis bandymus/testavimus/pridavimus turės derinti veiklas su Generaliniu Rangovu ir/ar Partneriais. Ypatingas dėmesys turi būti atkreipiamas testuojant akustiką, scenos inžinerija, scenos apšvietimą, scenos audio, video, ryšių sistemas.

Žemiau pateikiama atsakomybių pasidalinimo lentelė tarp Rangovo ir Generalinio Rangovo tose vietose, kuriose kertasi Rangovo ir Generalinio Rangovo darbų apimtys. 

	ID
	Aprašymas 
	Rangovas
	Generalinis Rangovas 

	1
	Scenos inžinerija (stage engineering) Didžioji salė
	
	

	1.1
	Visos viršutinės scenos mašinerijos įrangos pristatymas/ sumontavimas/ išbandymas / pridavimas (išskyrus pagrindinių garsiakalbių motorizuotas duris TH 2-1 TS 1.01.07) 
	✓
	

	1.2
	Visi valdymo skydeliai ir elektros paskirstymas į viršutinės scenos mašinerijos įrangą (pristatymas, sumontavimas, integravimas) (išskyrus pagrindinių garsiakalbių motorizuotas duris TH 2-1 TS 1.01.07)
	✓
	

	1.3
	Tinklo ir valdiklių kabelių įrengimas pasroviui nuo pagrindinio tinklo skydo (išskyrus pagrindinių garsiakalbių motorizuotas duris TH 2-1 TS 1.01.07)
	✓
	

	1.4
	Viršutinės scenos mašinerijos įrangos integracija į valdymo sistemą ir valdymo sistemos sukūrimas (įskaitant pilnai išpildytą vartotojo sąsają). Sudaryti galimybę Generaliniam Rangovui jo rengiamos technologinės scenos inžinerijos dalies integravimui į bendrą valdymo sistemą.  
	✓
	

	1.5
	Viršutinės scenos mašinerijos įrangos el. maitinimas iki įvado taškų. Viršutinės scenos mašinerijos įrangos tinklo užtikrinimas iki serverinių.
	
	✓

	1.6
	Garsiakalbių motorizuotos durys (TH 2-1 TS 1.01.07) įrengimas ir valdymo integravimas pilna apimtimi.
	
	✓

	1.7
	Rangovo darbų apimties DP parengimas
	✓
	

	1.8
	Rangovo darbų apimties įtraukimas į bendrą DP, sprendinių suderinimas.
	
	✓

	2
	Apatinės scenos inžinerijos įranga (Didžioji salė)
	
	

	2.1
	Visus darbus įskaitant bet neapsiribojant DP parengimu ir integravimu į bendrą DP, įrangos pristatymu, valdymo skydelių ir elektros paskirstymo, tinklo ir reikiamų valdiklių įrengimas bei valdymo integravimas pilna apimtimi į bendrą valdymo sistemą.
	
	✓

	3
	Didžiosios koncertų salės scenos mašinerijos kontrolės sistema
	
	

	3.1
	Bendra valdymo sistema, serveris, tinklas reikalingas bendrai valdymo sistemai, bendra valdymo sistema pilnas interface išvystymas
	✓
	

	3.2
	Generalinio Rangovo įrengiamų dalių valdymas ir integravimas į bendrą valdymo sistemą pilna apimtimi (apatinė scenos inžinerija ir pagrindinių garsiakalbių motorizuotas duris TH 2-1 TS 1.01.07)
	
	✓

	3.3
	Mašinerijos kontrolės sistemų el. maitinimas iki įvado taškų. Mašinerijos kontrolės sistemų tinklo užtikrinimas iki serverinių
	
	✓

	3.4
	Rangovo darbų apimties DP parengimas
	✓
	

	3.5
	Rangovo darbų apimties įtraukimas į bendrą DP sprendinių suderinimas.
	
	✓

	4
	Didžiosios koncertų salės kintamos akustikos sistema
	
	

	4.1
	Didžiosios koncertų salės akustikos sistema ir akustinis rezultatas yra visapusiškai Generalinio Rangovo atsakomybėje, o Generalinis Rangovas savo ruožtu privalo dėti visas pastangas užtikrinti tinkamas salės akustines savybes kaip tai numatyta projekte. Jei Generalinis Rangovas mato, jog Rangovo veikla gali pakenkti akustinei sistemai/savybėms Generalinis Rangovas apie tai privalo nedelsiant informuoti Užsakovą, pateikti nurodymus Rangovui ir imtis visų priemonių tam, kad išlaikytų didžiosios koncertų salės  akustines savybes numatytas projekte.
	
	✓

	4.2
	Visų papildomų veiksmų ar priemonių ėmimąsi pagal Generalinio Rangovo nurodymus, siekiant išlaikyti geriausią akustinį rezultatą.
	✓
	

	5
	Mažosios salės viršutinės scenos mašinerijos įranga
	
	

	5.1
	TH-2-1 TS 2.01.01, 2.01.02, 2.01.05 aprašytus visų darbų atlikimas įskaitant bet neapsiribojant DP parengimu ir integravimu į bendrą DP, įrangos pristatymu, valdymo skydelių ir elektros paskirstymo, tinklo ir reikiamų valdiklių įrengimas bei valdymo įrengimas pilna apimtimi
	
	✓

	5.2
	TH-2-1 TS 2.01.03, 2.01.04, 2.01.06-2.01.10 aprašytų darbų atlikimas įskaitant bet neapsiribojant įrangos pristatymą, valdymo skydeliai ir elektros paskirstymas į konkrečius įrenginius, tinklo ir valdiklių kabelių įrengimas pasroviui nuo pagrindinio tinklo skydo, integracija į valdymo sistemą DP parengimas, visos sistemos išbandymas, pridavimas.
	✓
	

	5.3
	Viršutinės scenos mašinerijos įrangos el. maitinimas iki įvado taškų. Viršutinės scenos mašinerijos įrangos tinklo užtikrinimas iki serverinių
	
	✓

	5.4
	Rangovo darbų apimties įtraukimas į bendrą DP, sprendinių suderinimas.
	
	✓

	6
	Apatinės scenos mnžinerijos įranga (Mažoji salė)
	
	

	6.1
	Visus darbus įskaitant bet neapsiribojant DP parengimu ir integravimu į bendrą DP, įrangos pristatymu, valdymo skydelių ir elektros paskirstymo, tinklo ir reikiamų valdiklių įrengimas bei valdymo integravimas pilna apimtimi.
	
	✓

	7
	Mažosios salės kintamos akustikos sistema
	
	

	7.1
	Mažosios salės akustikos sistema ir akustinis rezultatas yra visapusiškai Generalinio Rangovo atsakomybėje, o Generalinis Rangovas savo ruožtu privalo dėti visas pastangas užtikrinti tinkamas salės akustines savybes kaip tai numatyta projekte. Dėl visų akustinių nukrypimų nuo normos pilnai atsako Generalinis Rangovas. Jei Generalinis Rangovas mato, jog Rangovo veikla gali pakenkti akustinei sistemai/savybėms Generalinis Rangovas apie tai privalo nedelsiant informuoti Užsakovą, pateikti nurodymus Rangovui ir imtis visų priemonių tam, kad išlaikytų mažosios koncertų salės  akustines savybes numatytas projekte.
	
	✓

	
	Visų papildomų veiksmų ar priemonių ėmimąsi pagal Generalinio Rangovo nurodymus, siekiant išlaikyti geriausią akustinį rezultatą.
	✓
	

	7
	Mažosios salės scenos mašinerijos kontrolės sistema
	
	

	3.1
	Bendra valdymo sistema, serveris, tinklas reikalingas bendrai valdymo sistemai pilnas interface išvystymas (įrengimas integravimas, valdomų komponentų prijungimas, išbandymas, mokymai) įskaitant sudaryti galimybę Generaliniam Rangovui jo rengiamos technologinės scenos inžinerijos dalies integravimui į bendrą valdymo sistemą.   
	✓
	

	3.2
	Generalinio Rangovo įrengiamų dalių integravimas į bendrą valdymo sistemą pilna apimtimi (apatinė scenos inžinerija ir TH 2-1 TS 2.01.01, 2.01.02, 2.01.05 aprašyti darbai)
	
	✓

	3.3
	Mašinerijos kontrolės sistemų el. maitinimas iki įvado taškų. Mašinerijos kontrolės sistemų tinklo užtikrinimas iki serverinių
	
	✓

	3.4
	Rangovo darbų apimties DP parengimas
	✓
	

	3.5
	Rangovo darbų apimties įtraukimas į bendrą DP, sprendinių suderinimas.
	
	✓

	8
	Mažosios salės pasirodymo zonų užuolaidos
	
	

	8.1
	Užuolaidų pristatymas, sumontavimas, bėgeliai, bėgelių tvirtinimas, sumontavimas, valdymas, įtraukimas į bendrą valdymo sistemą, išbandymas, pridavimas.
	✓
	

	8.2
	Keltuvo mechanizmų ir kitų užuolaidų valdymo sistemų elektros maitinimas ir įvadai. Tinklo užtikrinimas iki serverinių (jei reiktų)
	
	✓

	8.3
	Įdėtinės detalės (jei tokių prireiktų)
	✓
	

	8.4
	Rangovo darbų apimties DP parengimas
	✓
	

	8.5
	Rangovo darbų apimties įtraukimas į bendrą DP, sprendinių suderinimas.
	
	✓

	9
	Repeticijų salės viršutinė scenos įranga
	
	

	9.1
	Visus darbus įskaitant bet neapsiribojant DP parengimu, įrangos pristatymu, valdymo skydelių ir elektros paskirstymo, tinklo ir reikiamų valdiklių įrengimas bei valdymo integravimas pilna apimtimi įskaitant pilną interface išvystimą, infrastruktūros įrengimas, išbandymas pridavimas.
	✓
	

	9.2
	Įdėtinės detalės (jei tokių prireiktų)
	✓
	

	9.3
	Mašinerijos kontrolės sistemų el. maitinimas iki įvado taškų. Mašinerijos kontrolės sistemų tinklo užtikrinimas iki serverinių
	
	✓

	9.4
	Rangovo darbų apimties įtraukimas į bendrą DP, sprendinių suderinimas.
	
	✓

	10
	Repeticijų salės keičiamos akustikos sistema
	
	

	
	Repeticijų salės akustikos sistema ir akustinis rezultatas yra visapusiškai Generalinio Rangovo atsakomybėje, o Generalinis Rangovas savo ruožtu privalo dėti visas pastangas užtikrinti tinkamas salės akustines savybes kaip tai numatyta projekte. Dėl visų akustinių nukrypimų nuo normos pilnai atsako Generalinis Rangovas. Jei Generalinis Rangovas mato, jog Rangovo veikla gali pakenkti akustinei sistemai/savybėms Generalinis Rangovas apie tai privalo nedelsiant informuoti Užsakovą, pateikti nurodymus Rangovui ir imtis visų priemonių tam, kad išlaikytų Repeticijų salės  akustines savybes numatytas projekte.
	
	✓

	
	Visų papildomų veiksmų ar priemonių ėmimąsi pagal Generalinio Rangovo nurodymus, siekiant išlaikyti geriausią akustinį rezultatą.
	✓
	

	11
	Kitos technologijos dalys (TH 2-1 TS 4.01.01-4.01.03 TS 5.01-5.08, visa TH 2-2 dalis, visa TH 2-3 dalis).
	
	

	
	Visos kitos technologijos dalys (TH 2-1 TS 4.01.01-4.01.03 TS 5.01-5.08, visa TH 2-2 dalis, visa TH 2-3 dalis) numatytos įrangos pristatymas/įrengimas/išbandymas/pridavimas.
	✓
	

	
	Visi valdymo skydeliai ir elektros paskirstymas į Kitos technologijos dalys (TH 2-1 TS 4.01.01-4.01.03 TS 5.01-5.08, visa TH 2-2 dalis, visa TH 2-3 dalis) įrangą. 
	✓
	

	
	Tinklo ir valdiklių kabelių įrengimas pasroviui nuo pagrindinio tinklo skydo į Kitos technologijos dalys (TH 2-1 TS 4.01.01-4.01.03 TS 5.01-5.08, visa TH 2-2 dalis, visa TH 2-3 dalis) įrangą.
	✓
	

	
	Kitos technologijos dalys (TH 2-1 TS 4.01 TS 5.01, visa TH 2-2 dalis, visa TH 2-3 dalis) įrangos integracija į valdymo sistemą ir valdymas, pilnas interface išvystymas (sumontavimas/išbandymas/pridavimas/ mokymai) 
	✓
	

	
	Kitos technologijos dalys (TH 2-1 TS 4.01 TS 5.01, visa TH 2-2 dalis, visa TH 2-3 dalis) įrangos el. maitinimas iki įvado taškų. 
Kitos technologijos dalys (TH 2-1 TS 4.01 TS 5.01, visa TH 2-2 dalis, visa TH 2-3 dalis) įrangos tinklo užtikrinimas iki serverinių
	
	✓

	
	Įdėtinės detalės konstrukcijose (jei tokių prireiktų) įrengiant Kitos technologijos dalys (TH 2-1 TS 4.01 TS 5.01, visa TH 2-2 dalis, visa TH 2-3 dalis) įrangą
	
	✓

	
	Rangovo darbų apimties DP parengimas
	✓
	

	
	Rangovo darbų apimties įtraukimas į bendrą DP sprendinių suderinimas.
	
	✓



Jeigu techniniame projekte aiškiai apibrėžtos atsakomybės prieštarauja aukščiau pateiktoje lentelėje nurodytoms atsakomybėms vadovautis techniniame projekte apibrėžtomis atsakomybėmis. Lentelė skirta paskirstyti atsakomybes tose vietose, kurios nėra tiksliai apibrėžtos techninio projekto apimtyje.

· Prieš pradedant darbus Rangovas su Generaliniu Rangovu turi susiderinti reikalingus sprendinius, kad darbo projektai susikirtimo taškuose būtų suderinti tarpusavyje. Ypatingas dėmesys turi būti atkreipiamas į Elektroninių ryšių (ER) ir Elektrotechnikos (E) projektus derinant sprendinius tarpusavyje. Rangovas pirmuose projektavimo etapuose privalo Generaliniam Rangovui pateikti įrangos, komponentų vietas ir tikslų kiekį;
· Rangovas privalo aiškiai identifikuoti Generaliniam Rangovui įrangą ir prijungimo taškus tose vietose kur Generalinis Rangovas privalo užtikrinti elektros ar ryšių tiekimą įrangai;
· Po Rangovo įrangos sumontavimo iki galutinio darbų priėmimo-perdavimo akto pasirašymo už įrangos ne sugadinimą ir apsaugą atsako Generalinis Rangovas tik tuo atveju jei Rangovas aiškiai apibrėžė tokios įrangos priežiūros taisykles, kurios neprieštarauja toliau vykdomų Generalinio Rangovo darbų specifikai. Rangovas privalo imtis visų įmanomų priemonių apsaugoti savo įrangą nuo tolimesnio Generalinio Rangovo darbų poveikio.
· Rangovas privalo sukomplektuoti sumontuotos technologinės įrangos ir jos prijungimo/sujungimo dokumentaciją pagal Generalinio Rangovo taisykles ir ją perduoti pagal Generalinio Rangovo reikalavimus.

Rangovas privalo bendradarbiauti ir koordinuoti savo ir/ar Rangovo subrangovų veiksmus, siekiant užtikrinti saugų ir efektyvų Nacionalinės koncertų salės statybų procesą, kuris atitiktų visus techninius, saugos ir kokybės reikalavimus Rangovo Darbų apimtyje. Šioje specifikacijoje pateikiami reikalavimai skirti siekiant užtikrinti, kad visuose etapuose Rangovas ir Generalinis Rangovas bendradarbiautų veiksmingai, kad būtų pasiektas darnus ir sėkmingas Nacionalinės koncertų salės projektas, kuriame būtų atsižvelgta į skirtingus darbų aspektus ir reikalavimus. Bendradarbiavimas tarp Generalinio Rangovo ir Rangovo yra esminis, norint užtikrinti sėkmingą statybos procesą ir objekto kokybę bei funkcionalumą.

Užsakovas paskirs darbų saugos ir sveikatos koordinatorių, kuris užtikrins darbų saugą ir sveikatą Objekte. 
Rengdamas darbą ir remdamasis įvairiais dokumentais koordinatorius užtikrina Darbų procesų priežiūrą. Rangovas ir Generalinis Rangovas privalo užtikrinti, kad koordinatorius laiku gautų informaciją priimtina forma, Rangovas ir Generalinis Rangovas privalės sudaryti pilnavertiškas galimybes ją skleisti, o koordinatorius privalės imtis iniciatyvos perspėjant visus darbuotojus iškilus prevencijos problemai.  Rangovas ir Generalinis Rangovas privalės pilnavertiškai bendradarbiauti su darbų saugos ir sveikatos koordinatoriumi, užtikrinti galimybę patekti į Rangovo ar Generalinio Rangovo valdomą statybvietę bet kuriuo paros metu kai yra vykdomi Darbai. Bet kokie darbų saugos ir sveikatos koordinatoriaus reikalavimai, pastabos ar pasiūlymai yra suprantami kaip esminiai Rangovui ar Generaliniam Rangovui ir jis juos turi vykdyti ar užtikrinti, kad jie bus vykdomi statybvietėje veikiančių jų valdomų trečiųjų šalių. Saugos ir sveikatos koordinatoriaus pastabos turi būti pašalintos per technologiškai trumpiausią laiką iš anksto nustatant datą ir suderinant ją su koordinatoriumi. Rangovui nebendradarbiaujant su darbų saugos ir sveikatos koordinatoriumi ar per sutartą terminą nevykdant darbų saugos ir sveikatos koordinatoriaus reikalavimu bus taikoma bauda numatyta Sutarties specialiųjų sąlygų 13.15 punkte.
Darbai turi būti vykdomi pagal visus darbų saugos reikalavimus. Užsakovas turi teisę papildomai reguliariai samdyti darbų saugą prižiūrinčią įmonę, kuri tikrins kaip Rangovas vykdo darbus. Radus darbų saugos pažeidimų, Užsakovas pradžioje įspės Rangovą, o pažeidimui pasikartojus ir piniginėmis baudomis baus Rangovą sumomis, kurios nurodytos Sutarties specialiųjų sąlygų 13.15 punkte. Esant kritiniam pažeidimui, kuris keltų pavojų darbuotojų sveikatai, statiniams ar, kitam turtui – Užsakovas turi teisę nedelsiant stabdyti darbus, o Rangovas privalo per technologiškai trumpiausiai įmanomą laiką pašalinti pavojaus priežastį, ar imtis kitų veiksmų pavojui suvaldyti.
Rangovas taip pat turi įvertinti, kad darbo projektas Rangovo Darbų apimtyje turės būti parengtas ir BIM aplinkoje pagal pridėtus BIM reikalavimus darbo projektui (Užsakovo reikalavimų priedas Nr. 1). Taip pat Rangovas bus atsakingas už savo Darbų dalies darbo projekto BIM aplinkoje integraciją į bendrą Generalinio Rangovo rengiamą BIM modelį. 

Be kitą ko Generalinis Rangovas turi teisę reikalauti ir detaliai tikrinti Rangovo rengiamų darbo projekto dalių kokybę, tarpusavio ryšį tarp Rangovo darbo projekto dalių ir Generalinio Rangovo rengiamų darbo projekto dalių, suderinamumą. Atsiradus nesutapimams/susikirtimams/nesuderinamumui tarp atskirų darbo projekto dalių jas identifikuoti ir perduoti Rangovui taisyti. Visais atvejais esant nesutapimams/susikirtimams/nesuderinamumui tarp atskirų Rangovo ir Generalinio Rangovo rengiamų darbo projekto dalių tai bus priimta kaip bendra Rangovo ir Generalinio Rangovo atsakomybė ir tokių klaidų taisymas nebus laikomas pagrindu keisti Sutarties sąlygas nei dėl papildomų Rangovo patirtų kaštų nei dėl Dabų/Etapų/Etapų dalių/Generalinės repeticijos terminų pratęsimo šios Sutarties apimtyje.
[bookmark: _Toc1153303070]Rangovo administravimo darbuotojai
Rangovas darbų vykdymo metu privalo paskirti pakankamą skaičių administravimo personalo tam, kad būtų tinkamai ir laiku organizuojamas technologijos įrengimo darbų planavimas, pasiruošimas, vykdymas, projektavimo darbai, medžiagų ir įrangos užsakymai, kokybės ir darbų eigos kontrolė, pranešimų Užsakovui ir Generaliniam Rangovui teikimas, pasiūlymų dėl pakeitimų teikimas bei būtų tinkamai pasirūpinta kitais Sutarties administravimo klausimais. Tuo tikslu Rangovas privalo užtikrinti sekantį minimalų technologijos įrengimo administravimo personalo dalyvavimą Darbų vykdymo metu:
· Rangovo atstovas (projekto vadovas) – formalus Rangovo įgaliotas asmuo, kuris atsakingas už Sutarties vykdymą ir vykdomus darbus Rangovo vardu ir ATITINKANTIS PIRKIMO DOKUMENTUOSE PATEIKTĄ MINIMALIĄ KVALIFIKAICIJĄ (VADOVAUJANTIS SPECIALISTAS) atskiroms technologinėms dalims gali būti siūlomi atskiri darbuotojai priklausomai nuo pirkimo dokumentuose deklaruotų žmonių kiekio;
· Kvalifikuotas specialistas – Rangovo specialistas, kuris yra išklausęs siūlomos technologijos mokymus įrangos montavimui ir Užsakovui pateikęs tokių mokymų išklausymo dokumentus;
· Projektavimo darbų ir BIM koordinatorius – asmuo atsakingas už projektavimo darbų organizavimą ir bendradarbiavimą projektavimo klausimais su Generaliniu Rangovu, Projektuotoju, Užsakovu ir kuris koordinuos projektuotojų darbą BIM modelyje ir bendraus su Užsakovo BIM vadovu ir Generalinio Rangovo BIM koordinatoriumi ;
· Administratorius ir Darbų eigos planavimo ir eigos kontrolės bei koordinavimo specialistas  – administruoja bendravimą raštu su Užsakovo atstovais, Generalinio Rangovo atstovais ir kitais Objekte veikiančiais subjektais. Administruoja projektinės dokumentacijos teikimą, įrangos derinimo dokumentacijos teikimą, dokumentacijos tvarkymą dokumentų valdymo platformoje taip pat rengs, pildys, tikslins darbų grafikus bei planuos projektavimo, gamybos, tiekimo, užsakymo darbų terminus bei koordinuos darbų eigą, laiku perimti/perduoti etapų darbų frontus pagal Generalinio Rangovo parengtą darbų vykdymo programą. Šis specialistas bus atsakingas už savalaikį grafiko atnaujinimą pagal pasikeitusią faktinę situaciją, kritinio kelio sekimą, savalaikį rizikų identifikavimą ir komunikavimą suinteresuotiems komandos nariams įskaitant Užsakovą, Generalinį Rangovą, Partnerius.
Šiame punkte pateikiamas minimalus Rangovo personalo pareigybių sąrašas. Rangovas turi užtikrinti pakankamą skaičių administracinio personalo, kad būtų užtikrintas savalaikis ir sklandus technologijos įrengimo darbų organizavimo ir administravimo  procesas.
Jeigu Rangovo atstovas arba kiti jo įgalioti asmenys laisvai nekalba lietuviškai, Rangovas privalo savo sąskaita užtikrinti tinkamą vertimą viso tokio asmens darbo laiko metu.
Taip pat Rangovas suderinęs su Generaliniu Rangovu tikslias vietas privalės pagal poreikį statybvietėje įsirengti buitines patalpas administracijos darbuotojams bei įrankiams sandėliuoti. Tokių buitinių patalpų kaina pagal poreikį turi būti įtraukta į bendrą pasiūlymo kainą.
[bookmark: _Toc7135696]Valdytojo įgaliojimai
Užsakovas  numato paskirti valdytoją, kuris vykdys Sutartyje numatytas pareigas bei atliks techninės priežiūros funkcijas (toliau – Valdytojas). Užsakovas aiškaus ir sklandaus bendravimo su Rangovu tikslais per 14 dienų po Sutarties įsigaliojimo pateiks Rangovui Valdytojo įgaliojimų sąrašą veikti Užsakovo vardu.
[bookmark: _Toc1871775793]Darbų grafikas, planavimas, darbų eigos proceso ataskaitos, pinigų srautai ir pinigų srautų planavimas
1.1. Darbų grafikas

Per 25 darbo dienas nuo Sutarties įsigaliojimo Rangovas privalo parengti ir suderinti su Generaliniu Rangovu detalų darbų vykdymo grafiką kartu su aiškinamuoju raštu ir integruoti savo grafiką į Generalinio Rangovo grafiką, o bendrą Rangovo ir Generalinio Rangovo grafiką Rangovas privalo susiderinti su Užsakovu.
Grafikas turi būti parengta, vadovaujantis Etapų grafiku (Sutarties Priedas Nr. 15)
Suderinus su Užsakovu ir Generaliniu Rangovu (būtinas raštiškas suderinimas su Generaliniu Rangovu), Etapų grafike (Sutarties priedas nr. 15) nurodyti Darbų Etapų terminai ar trukmės ir Etapų Dalių terminai (jų trukmė) gali būti keičiami, tiek, kiek tai neįtakoja bendro Generalinio Rangovo atliekamų darbų pilna apimtimi atlikimo termino, jei tokius keitimus iš anksto suderina su Generaliniu Rangovu bei Užsakovu, yra pakeičiamas ir pasirašomas darbų atlikimo grafikas tarp Užsakovo, Generalinio Rangovo ir Rangovo, patvirtinantis, kad Rangovo keitimai neturės įtakos bendram Generalinio Rangovo vykdomų darbų terminui ir tik tuo atveju jeigu apie tokią keitimo būtinybę Rangovas, nedelsiant informavo Užsakovą ir Generalinį Rangovą bei pagrindė tokių pakeitimų poreikį dėl Darbų vykdymo technologijos specifikos. 
Rangovui nepagrindus būtinybės atlikti aukščiau minėtus pakeitimus ir nesuderinus jų su Užsakovu ir/ar Generaliniu Rangovu, laikoma, kad naujas Etapų/Etapų Dalių grafikas nėra suderintas su Užsakovu, ir Rangovas privalo vykdyti Darbus, kaip yra numatyta ankstesniame Etapų/Etapų Dalių grafike.
Rangovas privalo pateikti pataisytą grafiką (aprašyta šiame punkte) kas kartą, kai ankstesnis grafikas nesuderinamas su esama Darbų eiga, Rangovo prievolėmis, Užsakovo personalo atliekamais darbais ir/ar Generalinio Rangovo atliekamais darbais.
Aiškinamasis raštas turi apimti:
· Bendrą aprašymą ketinamų pasirinkti būdų, kuriuos Darbams vykdyti ketina pasirinkti Rangovas, ir svarbiausius etapus, ir išsamius duomenis, rodančius reikalingų kiekvienam svarbiausiam Etapui statybvietėje numatomą pagrįstą kiekvienos kategorijos Rangovo personalo ir kiekvienos rūšies Rangovo įrengimų skaičių;
· Rangovo darbo valandas kiekviename iš etapų;
· Kritinį projekto įvykdymo kelią (bendro Generalinio Rangovo ir Rangovo), apimantį visas Darbo projekto rengimas dalis, darbų atlikimo  tarpusavio ryšį bei sąveikas;
· Taip pat aprašomi ir su Užsakovu bei Generaliniu Rangovu suderinami esminiai derinimų, sprendimų priėmimo terminai, kiti terminai, kurie gali turėti esminės įtakos projekto kritiniam keliui. Visų šalių patvirtintas grafikas tampa neatsiejama Sutarties dalis, kurioje aprašytų įsipareigojimų turi laikytis visos grafiką pasirašiusios šalys.

Detaliame darbų vykdymo grafike turi būti nurodyta:
· Projektavimo darbų ir kiekvienos Rangovo projekto dalies darbų etapų darbų pradžios ir užbaigimo datos (grafiko detalumas turi būti suderintas su Užsakovu ir Generaliniu Rangovu bei atspindėti kiekvienos darbų srities eigą ir atitikti technologinių proceso eiliškumą);
· Kiekvieno darbų etapo darbų pradžios ir užbaigimo datos (suderinant šias datas su Generalinio Rangovo grafiku)(grafiko detalumas turi būti suderintas su Užsakovu ir atspindėti kiekvienos darbų srities eigą pagal darbų kiekių žiniaraščių struktūrą);
· Statybvietės (jos dalies) priėmimo/perdavimo iš Generalinio Rangovo terminus ir datas, kuriomis Generalinis Rangovas turi perduoti frontą Rangovui bei, kada Rangovas grąžins Generaliniam Rangovui minėtas statybvietės dalis;
· numatomų Darbams naudoti medžiagų, įrangos bei įrenginių sąrašą, jų derinimo planą (detalų derinimo teikimo grafiką);
· eilės tvarka, kuria Rangovas ketina vykdyti darbus, įskaitant numatomus projektavimo ir Rangovo dokumentų parengimo, pirkimų/užsakymų, gamybos, pristatymo į statybvietę, montavimo, įrengimo, bandymų, mokymų ir perdavimo Užsakovui procedūros laikotarpius. Grafiko detalumas pagal objekto zonas turi būti rengiamas atsižvelgiant į zonavimu pagrįsto darbų planavimo principus, nurodant anksčiausią ir vėliausią kiekvienos veiklos pradžios ir pabaigos datas, laiko rezervus (jeigu yra) ir kritinį kelią (-ius);
· visos pagrindinių įrenginių ir medžiagų pristatymo datos.
Rangovas yra atsakingas už grafiko suderinimą su Generaliniu Rangovu ir tinkamai bei savalaikiai komunikuoti apie grafike pasikeitusią faktinę situaciją. 
Komunikacija turi būti vykdoma pagal Generalinio Rangovo paruoštą ir su Užsakovu suderintą komunikacijos matrica, kuri bus perduota Rangovui pasirašius Sutartį su Užsakovu.
Jeigu bet kuriuo metu Užsakovas ir/ar Generalinis Rangovas  bet kokia forma informuoja Rangovą apie tai, kad grafikas (nurodyta apimtimi) neatitinka Sutarties arba nebeatspindi faktinės darbų eigos, arba kitaip neatitinka Rangovo įsipareigojimų, Rangovas per 5 darbo dienas nuo šio pranešimo gavimo dienos privalo pateikti Užsakovui pakeistą ir su Generaliniu Rangovu suderintą naują grafiką. Jeigu Rangovas neužbaigia Darbų, Etapo arba Etapo Dalies per Sutartyje numatytus terminus, jam taikomos Sutartyje numatytos netesybos.
Kiekviena šalis privalo iš anksto informuoti kitą šalį  apie bet kokius žinomus arba tikėtinus būsimus įvykius ar aplinkybes, dėl kurių gali būti:
· neigiamai paveiktas Rangovo personalo darbas;
· neigiamai paveiktos Objekto eksploatavimo savybės, kai jis bus užbaigtas;
· padidėti Sutarties kaina;
· uždelstas Darbų arba Etapo vykdymas (įtakojamos Generalinių repeticijų datos).
Projekto technologinės dalies grafikas turi būti parengtas atsižvelgiant į visus objekto įgyvendinimo etapus bei suderintas su Generalinio Rangovo programa (grafiku). Rangovo grafiko suderinamumas su Generalinio Rangovo parengta programa yra esminis Rangovo rengiamo grafiko reikalavimas. 

1.2. Darbų eigos planavimo reikalavimai
Tikslas
Šioje specifikacijoje pateikiami reikalavimai ir gairės, kaip objekte bus vykdomas zonavimu pagrįstu statybos darbų eigos planavimas įskaitant ir Rangovo darbų dalį. Tikslas -  užtikrinti projekto dalyvių (įskaitant bet neapsiribojant Generalinio Rangovo projektuotojus, Rangovo projektuotojus, Rangovo darbuotojus ir kitas suinteresuotąsias šalis) veiklos koordinavimą, darbo efektyvumą ir bendravimą, taikant struktūrizuotą ir tarpusavyje suderintą kiekvienos zonos (patalpos, erdvės arba patalpų grupės) darbų eigą pagal darbų sritis. Generalinis Rangovas įtraukdamas visus projekto dalyvius privalo organizuoti ir parengti objekto zonavimu (arba kita Generalinio Rangovo siūloma darbų eigos planavimo metodika, kuriai pritaria Užsakovas) pagrįstą darbo planą. Rangovas privalės dalyvauti tokio planavimo procese ir visokeriopai bendradarbiauti su Generaliniu Rangovu jam teikdamas visą reikalaujamą informaciją ir prisitaikant prie plano pokyčių (jei rektų).
Elektra, vanduo ir kiti laikini inžineriniai tinklai statybų metu
Jei yra poreikis darbų vykdymo metu naudotis elektra ar vandeniu – Rangovas turi susitarti su Generaliniu Rangovu dėl tokio poreikio tenkinimo prisijungiant prie Generalinio Rangovo atvestų laikinų inžinerinių tinklų. Generaliniam Rangovui pareikalavus Rangovas už elektros, vandens ir kitas sąnaudas privalės atlyginti Generaliniam Rangovui pagal Generalinio Rangovo ir Rangovo tarpusavio susitarimą.
Darbo eigos planavimas
Kiekvienai zonai pagal darbų sritis turi būti parengtas išsamus darbo eigos planas. Tam, kad Generalinis Rangovas galėtų tinkamai planuoti Rangovas privalės pateikti išsamų darbų planą (įskaitant, medžiagų tiekimą ir kitus šioje užsakovo užduotyje aprašytus reikalavimus) pirmiems 12 mėnesių Rangovas suderinęs su Užsakovu pateikia Generaliniam Rangovui per 20 darbo dienų nuo darbų vykdymo grafiko priėmimo dienos (arba dienos, kada laikoma, kad darbų grafikas yra priimtas) ir atnaujinamas bei papildomas sekančiais darbais kiekvieną ketvirtį (kas tris mėnesius).  Į darbo eigos planą įtraukiamas technologijos įrengimo proceso suskirstymas į  etapus ar fazes, nurodant kiekvieno etapo veiklą. Darbo eigos plane turi būti atsižvelgta į loginę kiekvienos disciplinos užduočių seką toje konkrečioje zonoje, atsižvelgiant į veiklos priklausomybę ir tarpusavio ryšius. Visi projekto dalyviai bendradarbiauja rengiant tokį planą, užtikrindami, kad jų atitinkama veikla atitiktų bendrą statybos darbų grafiką. 
Koordinavimas ir derinimas.
Projekto dalyviai turi koordinuoti ir derinti savo veiklą, kad sumažintų konfliktus, susidūrimus ir vėlavimus tarp skirtingų sričių. Reguliariai rengiami koordinavimo susitikimai, kuriuose apžvelgiama pažanga, sprendžiamos problemos ir užtikrinamas sklandus zonavimu pagrįsto plano vykdymas, pranešama apie projekto pakeitimus ar modifikacijas, turinčias įtakos  planui.

Užsakovo kontrolė
Užsakovas turi teisę kontroliuoti ir prižiūrėti atliekamų darbų eigą ir kokybę, darbų esminių etapų grafiko ir grafiko laikymąsi, Rangovo tiekiamų medžiagų/įrangos kokybę, Užsakovo medžiagų, jei tokios perduodamos, naudojimą. 

Užsakovas, nustatęs nukrypimus nuo Sutarties sąlygų, kurie gali pabloginti darbų kokybę, ar kitus trūkumus, praneša apie tai Rangovui nurodydamas pašalinti trūkumus kaip galima greičiau. Rangovas privalo informuoti per kiek laiko bus pašalinti trūkumai.

Susitikimai ir jų organizavimas
Užsakovo ir Generalinio Rangovo bei Rangovo susitikimai organizuojami iš anksto suderinus laiką ir vietą, taip pat visais kitais su Rangovu pasirašytoje darbų sutartyje numatytais atvejais ir tvarka. Užsakovo ir/ar Generalinio Rangovo iniciatyva Rangovo atstovai gali būti kviečiami, ir jei kviečiami, privalo dalyvauti susitikimuose su išorės institucijomis, sprendžiant su Darbais tiesiogiai susijusius klausimus.

Siekiant užtikrinti sklandžią Darbų eigą, Darbų atlikimą laiku bei kitų einamųjų su Darbų ir Sutarties vykdymu susijusių klausimų sprendimą, Užsakovas statybų projekto valdymo tikslais gali sudaryti statybų projekto valdymo darbinį komitetą, susidedantį iš, įskaitant, bet neapsiribojant: atsakingų Užsakovo atstovų (Užsakovo projektų vadovų (atsižvelgiant į tokių vadovų kuruojamas sritis pagal Užsakovo personalo atliekamus konkretaus etapo konkrečius darbus)); Techninio prižiūrėtojo; Projektuotojo atstovų; Generalinio Rangovo atstovų; bent dviejų deleguotų Rangovo atstovų pasiskirsčiusių darbus pagal darbų sritis. 
Apie konkrečią minėto darbinio komiteto sudėtį bei komiteto susirinkimo dažnumą, kuris šios Sutarties pasirašymo dieną numatomas ne rečiau kaip kartą per savaitę, Užsakovas ne vėliau kaip per 10 dienų nuo Sutarties įsigaliojimo informuos Rangovą, o Rangovas privalomai turės dalyvauti tokiuose komitetuose. Generalinis Rangovas pateiks ir su Užsakovu suderinti statybų projekto valdymo matricą (patikslintą matricą jeigu eigoje keičiasi), o Rangovas privalės laikytis Generalinio Rangovo parengtos ir su Užsakovu suderintos statybų projekto valdymo matricos. Užsakovas turi teisę Darbų vykdymo metu keisti aukščiau nurodyto darbinio komiteto sudėtį, jo susirinkimo dažnumą, apie tokius pakeitimus, kai tik įmanoma, informuodamas susitikimo suinteresuotas šalis įskaitant Rangovą. Darbinio komiteto, kuriame Rangovo atstovų dalyvavimas yra privalomas, susirinkimo metu aptariami einamieji Darbų vykdymo bei eigos, Darbų esminių etapų grafiko vykdymo, pasirengimo būsimiems Darbams, Rangovo atliktų konkrečių Darbų, statybvietės (jos dalies) valdymo, Darbų eigos ataskaitų, siūlomų pakeitimų ir visi kiti einamieji klausimai, susiję su Generalinio Rangovo ir Užsakovo personalo (pagal poreikį), Rangovo prievolių pagal sutartis tinkamu įvykdymu. Darbinio komiteto susirinkimo metu konkrečius sprendimus/nurodymus (kai sprendimas nepasiekiamas bendru dalyvaujančių sutarimu) priima Užsakovo atstovas. Užsakovo atstovas turi protokoluoti darbinio komiteto susirinkimus ir protokolo kopijas išsiųsti visiems jo dalyviams. Protokole nurodomas subjektas, atsakingas už atitinkamus veiksmus, kuriuos jam reikalinga atlikti ar nuo kurių jis įpareigojamas susilaikyti.     

Siekiant užtikrinti Darbų vykdymo metu kylančių problemų/incidentų/kitų kritinių situacijų, įskaitant, bet neapsiribojant, vėlavimų, statybvietės (jos dalies) valdymo/naudojimo trikdžių/nesklandumų, operatyvų aptarimą ir išsprendimą, taip pat Sutarties bendrųjų sąlygų 4 punkte [Šalių Bendradarbiavimas] numatytais kitais atvejais, Užsakovas statybų projekto valdymo priežiūros tikslais gali sudaryti statybų projekto valdymo priežiūros komitetą, susidedantį iš, įskaitant, bet neapsiribojant: atsakingų Užsakovo atstovų (Užsakovo Projektų vadovo; kitų Užsakovo projektų vadovų (atsižvelgiant į tokių vadovų kuruojamas sritis pagal Užsakovo personalo atliekamus konkretaus etapo konkrečius darbus)); Techninio prižiūrėtojo; Generalinio Rangovo atstovų (tame tarpe statybos vadovo); bent dviejų deleguotų Rangovo atstovų galinčių priimti esminius sprendimus kontrakto apimtyje.
Apie konkrečią minėto priežiūros komiteto sudėtį bei komiteto susirinkimo dažnumą, kuris šios Sutarties pasirašymo dieną numatomas nedelsiant, kai iš Užsakovo/Užsakovo personalo/Techninio prižiūrėtojo /Generalinio Rangovo/Projektuotojo/Rangovo pusės yra identifikuojama bet kuri problema ar nesutarimas, kylanti (-is) Darbų vykdymo metu ir galinti (-is) įtakoti Darbų Etapų/Etapų daliu/Generalinės repeticijos terminus ir/ar datas bei tinkamą Darbų atlikimą, Užsakovas turi teisę Darbų vykdymo metu keisti aukščiau nurodyto priežiūros komiteto sudėtį, jo susirinkimo dažnumą, apie tokius pakeitimus, kai tik įmanoma, informuodamas, suinteresuotas šalis. Priežiūros komiteto, kuriame Rangovo atstovų dalyvavimas yra privalomas, susirinkimo metu konkrečius sprendimus/nurodymus probleminei situacijai išspręsti (kai sprendimas nepasiekiamas bendru dalyvaujančių sutarimu) priima Užsakovo atstovas. Užsakovo atstovas turi protokoluoti priežiūros komiteto susirinkimus ir protokolo kopijas išsiųsti visiems jų dalyviams. Protokole nurodomas subjektas, atsakingas už atitinkamus veiksmus, kuriuos jam reikalinga atlikti ar nuo kurių jis įpareigojamas susilaikyti. 

Tiek statybų projekto valdymo darbinį komiteto tiek statybų projekto valymo priežiūros komiteto apimtyje Rangovo paskirtus žmones (atstovus) Užsakovas turi teisę reikalauti pakeisti, o Rangovas gavęs tokį reikalavimą privalės pakeisti Rangovo atstovus į kitus, tinkančius atstovauti Rangovą minėtuose komitetuose.

Stebėsena ir ataskaitų teikimas
Siekiant nustatyti galimus nukrypimus ar vėlavimus nuo bendro projekto grafiko, turi būti reguliariai stebima, kaip laikomasi projekto grafiko ir Generalinio Rangovo parengto zoninio plano. Rangovas Generaliniam Rangovui privalo teikti visą informaciją reikalingą tinkamai valdyti zoninį planavimą ir Rangovo darbų spartos vertinimui.
Keitimų valdymas
Grafikas ir/ar Zoninis planas laikomas kintančiu dokumentu, kuris gali būti keičiamas projekto eigoje. Apie visus grafiko ir/ar zoninio plano pakeitimus pranešama atitinkamoms šalims, o pakeitimai daromi visoms suinteresuotosioms šalims pritarus. Tiek grafiko ir/ar zoninio plano pakeitimai visais atvejais negali prieštarauti pagal Sutartį nustatytiems Rangovo įsipareigojimams.
Laikymasis
Visi projekto dalyviai (įskaitant Rangovą) turi laikytis šioje specifikacijoje išdėstytų zoninio planavimo reikalavimų, kad būtų užtikrintas sėkmingas statybos projekto įgyvendinimas. 

1.3. Darbų eigos ataskaitos
Rangovas, su Užsakovu suderintu formatu, kas mėnesį privalo parengti ir pateikti Užsakovui darbų eigos ataskaitas. Rangovas privalo pateikti ir suderinti su Užsakovu darbų eigos ataskaitos formą kartu su darbų vykdymo grafiku ir ją pateikti kaip darbų vykdymo grafiko aprašomosios dalies priedą. Darbų eigoje Užsakovas pasilieka galimybę prašyti Rangovo pakeisti eigos ataskaitos formą papildant Užsakovui aktualia informacija. Rangovas tokius Užsakovo pagrįstus prašymus privalės vykdyti.  Ataskaitos turi būti teikiamos iki visiško Sutartinių įsipareigojimų įvykdymo. Kiekvienoje darbų eigos ataskaitoje turi būti pateikiamos (įskaitant bet neapsiribojant):
· Išsamus einamąjį mėnesį atliktų darbų eigos aprašymas, įskaitant kiekvieną Rangovo dokumentų, pirkimų, gamybos, pristatymo į Statybvietę, montavimo ir bandymų etapą;
· darbo projekto rengimo eiga, brėžinių poreikis ir įtaka numatomiems darbams atlikti, Medžiagoms arba Įrangai užsakyti;
· bendros objekto nuotraukos;
· ataskaitos iš defektų valdymo platformos;
· Rangovo Subtiekėjų pavadinimai ir personalo – darbuotojų skaičius dirbantis objekte pagal darbų sritis (vidutiniškai);
· bandymų rezultatai, medžiagų/įrenginių sertifikatai, medžiagų/įrenginių derinimas ir derinimo rezultatai;
· faktinės ir planuotos darbų eigos palyginimai, kartu pateikiant išsamią informaciją apie visus įvykius ar aplinkybes, kurios galėtų turėti neigiamos įtakos Darbams užbaigti pagal grafiką, taip pat priemonės, kurių imamasi (arba reikėtų imtis) siekiant išvengti vėlavimo. Toks palyginimas teikiamas pateikiant grafike numatytų sustambintų užduočių pagal zonas faktinį įvykdymą procentais;
Aukščiau pateikta tik bazinė mėnesinės ataskaitos apimtis. Tiksli mėnesinės ataskaitos apimtis bus suderinta su Rangovu iškart po Sutarties įsigaliojimo.

Rangovas ir Užsakovas iš karto yra sutarę, kad į pasiūlymą yra įtrauktas darbas pamainomis ir nakties metu ir Rangovas už tokius darbus papildomų pinigų neprašys, o Užsakovas nustatęs vėlavimą gali reikalauti Rangovo tokias pamainas ar darbus naktimis organizuoti, o Rangovas gavęs Užsakovo reikalavimą privalės jį vykdyti.

1.4. Pingių srautai, pinigų srautų planavimas ir pinigų srautų apribojimai.
Kartu su darbų vykdymo grafiku Rangovas privalės pateikti ir su Užsakovu bei Generaliniu Rangovu suderinti detalų technologijos įrengimo darbų pinigų srautų grafiką. Pinigų srautų grafikas privalės būti atnaujinamas kiekvieną mėnesį ir pateikiamas Užsakovui ir Generaliniam Rangovui, kartu su einamojo mėnesio darbų priėmimo perdavimo aktu įtraukiant einamojo mėnesio atsiskaitomą sumą (faktinę vertę). Pinigų srautų grafiko detalumas privalo būti ne prastesnis nei einamųjų metų piniginių srautų planavimas pamėnesiui, o visų paskesnių metų piniginių srautų planavimas ketvirčiais. Rangovas turi griežtai laikyti su Užsakovu ir Generaliniu Rangovu suderinto pinigų srautų grafiko ir griežtai laikytis žemiau numatytų pinigų srautų apribojimų nebent Rangovas aiškiai ir nedviprasmiškai raštu suderina su Užsakovu kitokius nei žemiau pateikti apribojimai. 
Žemiau pateikti apribojimai gali būti keičiami Užsakovo suderinus naujus apribojimus su Rangovu.
Pirmais einamaisiais metais (2026m): Ne mažiau nei 10 proc. ne daugiau nei 15 proc. Sutarties vertės (įskaitant sutartyje numatytus Užsakovo avansus);	Comment by Justas Macys: Derybų objektas čia pirminis galimas.
Antraisiais einamais metais (2027m); Ne mažiau nei 25 proc. Sutarties vertės ne daugiau nei  40 proc. Sutarties vertės(įskaitant sutartyje numatytus Užsakovo avansus);
Trečiaisiais einamaisiais metais (2028m); Sumokomos likusios pinigų sumos ir pilnai atsiskaitoma su Technologijos Rangovu, kaip tai nurodo Sutarties sąlygos.

Rangovui nesilaikant iš anksto su Užsakovu suderintu pinigų srautų grafiko ir apribojimų Užsakovas turi teisę sulaikyti mokėjimus Rangovui, kol Rangovas su Užsakovu nesuderins naujo pinigų srautų grafiko arba naujų apribojimo rėžių arba kol pinigų srautas nesugrįžta į planuotus ir suderintus rėžius (apribojimus). 
[bookmark: _Toc1342097796]Darbo projekto rengimo principai
1.5. Darbo projekto rengimo tvarka
Rangovas darbus turi pradėti nebaigęs rengti pilno darbo projekto, tiek kiek tai netrukdo tolimesniems darbams ar darbo projektų rengimui, gavęs pritarimą iš Užsakovo.
Rangovo darbų apimtyje yra:
· Atsižvelgiant į kitas Generalinio Rangovo ir/ar Projektuotojo rengiamas darbo projekto dalis parengti Rangovo darbų apimtyje esančių technologinių projekto dalių darbo projektus (TH – 2-3 (audio video sistema), TH-2-2 (apšvietimo sistema), TH-2-1 (scenos mašinerija, kuri yra priskirtina Rangovo darbų apimtyje, valdymas pilna apimtimi įskaitant Rangovo įrangą);
· Suprojektuoti ir su Generaliniu Rangovu bei Projektuotoju suderinti visus technologijos pilnam funkcionavimui reikalingus laikiklius, kabinimo įrenginius ir kitą būtiną infrastruktūrą;
· Suprojektuoti ir su Generaliniu Rangovu bei Projektuotoju suderinti visus technologijos pilnam funkcionavimui reikalingus priėjimo tiltelius, kopėtėles ir kitas priemones reikalingas visapusiškai įrengtos technologijos eksploatacijai;
· Į rengiamus projektus įtraukti reikalingas kabelines linijas ir kabelines linijas laikančios įrangos sprendinius, kartu su visais kitai reikalingais elektrotechnikos, ryšių, automatikos komponentais pilnam technologinės dalies funkcionavimui.

Darbo projektas turi būti rengiamas atsižvelgiant į Rangovo ir Generalinio Rangovo planuojamų objekto statybos darbų grafiką (kuriame aiškiai turi būti išskirtos Rangovo atsakomybės). Rengiami darbo brėžiniai gaminių/produktų užsakymams ir darbų vykdymui turi būti pateikiami Užsakovo paskirtam Valdytojui suderinti. Rangovus savo sprendinius priverstinai privalės suderinti ir su Generalinio Rangovo paskirtu atstovu atsakingu už bendro Darbo projekto koordinavimą. Darbo projekto rengimo tvarka:
a) Darbo projektą Rangovas gali rengti ir teikti tvirtinti Užsakovui, Generaliniam Rangovui ir Techniniam prižiūrėtojui dalimis, tačiau tokiu atveju dalys turi būti tokios, kad jose esančius sprendinius būtų galima pilnai įvertinti be kitų būsimų atitinkamo darbo projekto dalių sprendinių.
b) Tuo atveju, jei Užsakovui, Generaliniam Rangovui ir Techniniam prižiūrėtojui jau patvirtinus kurią nors Rangovo pateikto darbo projekto dalį paaiškėja, kad darbo projektas (ar kita jo dalis) turi būti keičiamas (-a), toks keitimas atliekamas Rangovo rizika ir lėšomis. 
c) Šalys taip pat susitaria, kad darbo projekto (ar jo dalies) patvirtinimas iš Užsakovo pusės nepašalina ir neriboja Rangovo atsakomybės už darbo projekto (ar jo dalies) sprendinių kokybę ir trūkumus, ir jokiu būdu nereiškia, kad Užsakovas prisiima kokią nors atsakomybę už taip patvirtintą darbo projektą (ar jo dalį) ar kad atleidžia Rangovą nuo atsakomybės už darbo projektą (ar jo dalį). Rangovas gali vykdyti Darbus tik Techniniam prižiūrėtojui patvirtinus Rangovo parengtą darbo projektą ir gavus Techninio prižiūrėtojo pritarimą. Jeigu Rangovo dokumentuose randama klaidų, praleidimų, dviprasmybių, prieštaringumų, neatitikimų arba kitokių trūkumų, tai Rangovo dokumentai ir pagal juos atlikti Darbai turi būti ištaisyti Rangovo sąskaita, nesvarbu, ar buvo gautas Užsakovo, Generalinio Rangovo ir/ar Techninės priežiūros sutikimas arba patvirtinimas. Vadovaujantis techninio projekto techninėmis specifikacijomis Rangovas privalo suderinti su Užsakovu ir Projektuotoju siūlomus statybos produktų/įrenginių/medžiagų gamintojus, tiekėjus arba konkrečius produktus, kurie turi būti įtraukti į darbo projekto sprendinius arba pagal kuriuos reikia parengti darbo brėžinius. 
d) Bendras Darbo projekto rengimas koordinuojamas Generalinio Rangovo, kuriam be kitą ko Rangovas privalės teikti būtiną informaciją, Generalinis Rangovas galės teikti pastabas bei užduotis Rangovo projektui. Visi sprendiniai ir užduočių keitimai visais atvejais turi būti suderinti su Užsakovo atstovu. Rangovo teikiama informacija, įskaitant, bet neapsiribojant, apims – užduotis montažinėms bei inžinerinių tinklų angoms įrengti, technologinės inžinerinės įrangos ir sistemų apkrovos bei reikalavimai, Rangovo pasirinktos technologijos ypatumai, ir kiti darbų organizavimo bei vykdymo ypatumai, įtakojantys kitas ne Rangovo rengiamas projekto dalis.
e) Rangovas privalo susipažinti su Užsakovo dokumentais iki Sutarties pasirašymo. Jei Rangovas turi pastabų dėl Užsakovo dokumentų (įskaitant Techninį projektą), jos turi būti pateiktos Užsakovui per 60 dienų nuo Sutarties įsigaliojimo dienos. Rangovas negali remtis klaidomis/netikslumais Užsakovo dokumentuose (įskaitant Techninį projektą), apie kuriuos neinformavo per 60 dienų nuo Sutarties įsigaliojimo datos, taip pat - negali reikalauti Darbų Etapo/Etapo Dalies/Generalinės repeticijos laiko pratęsimo. Išskyrus atvejus kai Rangovas Techninio projekto klaidos pagrįstai negalėjo nustatyti be Darbo projekto detalių techninių skaičiavimų.
f) Jeigu Techninio projekto naujos laidos išleidimas yra įtakotas Rangovo iniciatyva patektų pakeitimų už visus Techninio projekto naujos laidos išleidimo kaštus pilnai atsako Rangovas. Tokiu atveju Rangovas privalės išleisti naują techninio projekto laidą su atnaujintu techninio projekto sprendiniu ar brėžiniu ir/ar kita informacija ir padengti visas išlaidas atsiradusias Užsakovui dėl tokio keitimo.
g) Kai rengiant darbo projektą paaiškėja, kad reikia išleisti naują Techninio projekto atitinkamo brėžinio ar sprendinio laidą (nepriklausomai ar pakeitimas yra vykdomas Rangovo ar Užsakovo inciatyva) tai Rangovas nedelsiant pateikia Užsakovui ir/ar jo nurodytam Techninio projekto rengėjui atitinkamą darbo projekto dalį atitinkamu formatu, kad Techninio projekto rengėjas galėtų pasinaudoti tokia darbo projekto dalimi, kad išleistų naują Techninio projekto atitinkamo brėžinio ar sprendinio laidą.
h) Projektuotojas turi teisę nesutikti su Darbų apimtyje Rangovo siūlomais produktais/įranga/mechanizmais tik tuo atveju, jeigu nustatomas neatitikimas techninio projekto specifikacijoms arba Projektuotojas pateikia pranešimą apie techniniame projekte nustatytas klaidas ar kitus trūkumus bei inicijuoja techninio projekto keitimą;
i) Tuo atveju, jeigu per Projektuotojo prašyme nurodytą pagrįstą terminą Rangovas nepateikia konkrečių produktų/įrangos/mechanizmų pavadinimų, kurių nežinant atitinkamos statinio dalies ar elementų darbo projekto parengimas yra neįmanomas, Projektuotojas įgyja teisę parinkti bet kurį rinkoje esantį produktą/įrangą/mechanizmą vadovaudamasis techninio projekto sprendiniais bei techninių specifikacijų reikalavimais. Atsižvelgiant į objekto specifinius, akustinę kokybę nulemiančius aspektus, produktų/įrangos/mechanizmų derinimo procedūros laikymasis yra vienas iš esminių sklandžią statybos proceso eigą nulemiančių aspektų, todėl statybos proceso dalyviai darbų pradžioje privalo aptarti, detalizuoti ir nustatyti konkrečiai atsakingus asmenis bei procedūrą;
j) Rangovas privalo informuoti Užsakovo paskirtą Valdytoją pranešimu kiekvienu atveju, kai darbai gali vėluoti arba sutrikti, jeigu koks nors būtinas brėžinys arba sprendimas per konkretų protingą terminą nebus pateiktas Rangovui. Pranešime turi būti informacija apie reikalingą brėžinį arba sprendimą, informacija, kodėl ir iki kada tai turi būti pateikta, ir informacija apie galimo vėlavimo ar sutrikimo pobūdį bei mastą, jeigu iš tiesų būtų vėluojama;
k) Rangovas prieš pateikdamas Užsakovo pritarimui rengiamų Darbo projekto dalių dokumentaciją privalo prieš tai pateikti atitinkamą dalį Darbo projekto sprendinių statinio Projekto vadovui ir gauti jo pritarimą. Projektuotojo paskirto Projekto vadovo parašas Rangovo rengiamose projekto dalyse be kita ko reiškia statinio Projekto vadovo pritarimą atlikti Darbus. Statinio Projekto vadovas Rangovo pateiktu Darbo projekto dokumentus privalo pasirašyti arba motyvuotai atmesti ne vėliau, kaip per 15 darbo dienų (arba kitą protingą su Rangovu ir Užsakovu suderintą terminą) nuo dokumentacijos gavimo;
l) Rangovo projektuotojai pateikia projekto dokumentaciją Užsakovo pritarimui gauti skaitmenine PDF, DWG ir IFC formatais, o sąnaudų žiniaraščiai papildomai pateikiami XLS formatu. Kiekvienas toks teikimas  turi būti suformintas atskira darbo projekto byla, kurioje  turi būti įsegtas tos projekto dalies turinys su galiojančių dokumentų laidų įrašais bei informaciniu lapu apie darbo projekte atliktus techninio projekto pakeitimus nurodant keitimų priežastis jeigu tokių būtų;
m) Užsakovui patvirtinus darbo projekto sprendinius darbo projektas skirtas darbams vykdyti turi būti pateiktas atskirose vienodai įrištose bylose po du egzempliorius popierine (parašams), skaitmenine archyvine (ADOC formatu pasirašytas PDF failas) ir skaitmenine darbine - DWG ir IFC formatais, sąnaudų žiniaraščiai papildomai pateikiami XLS formatu. Skaitmeninė darbinė informacija privalo atitikti popierinę ir skaitmeninę archyvinę informaciją. Išaiškėjus neatitikimams, vadovaujamasi popierine pateiktos informacijos forma;
n) Darbo projekto vėliausios laidos brėžiniai bus pasirašomi statybos proceso dalyvių. Darbo projektas turi būti rengiamas BIM procese bendrai dirbant prie rengiamo statinio skaitmeninio modelio;
o) Statybos užbaigimo etape pagal vėliausią darbo projekto laidą Užsakovas atnaujins techninį projektą ir išleis naują laidą. Naujos techninio projekto laidos išleidimas yra Užsakovo atsakomybė ir Užsakovas turi teisę spręsti dėl tokios laidos išleidimo būtinybės jei tai neįtakoja statybos užbaigimo procedūrų.
p) Statinio projekto vykdymo priežiūrą vykdo Projektuotojas;
q) Rangovo teikiamos darbo projekto dalys turi būti įformintos vadovaujantis galiojančiu standartu LST 1516:2015 (arba lygiavertis). Darbo projekto dalys turi būti pateiktas pilnos apimties, pasirašytos projekto vadovo. Pateikiamos darbo projekto dalys turi būti suderintos su kitų projekto dalių vadovais (charakteringuose, aktualiuose darbo projekto dalių sprendiniuose privalo būti kitų projekto dalių vadovų  parašai, patvirtinantys, kad pateikiamos projekto dalies sprendiniai suderinti).
r) Rangovas, kaip numatyta Sutarties Bendrųjų Sąlygų 4 punkte [Šalių Bendradarbiavimas], privalo bendradarbiauti su Generaliniu Rangovu, Projektuotojais, Užsakovu ir imtis visų priemonių tam, kad darbo projekto dalys, pagal kurį atliekami Darbai būtų suderintos su Generalinio Rangovo, Projektuotojų, pateiktais/paruoštais techniniais ir/ar darbo projektais/jų dalimis.

Jeigu apibūdinant objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Rangovo pareiga prieš naudojant konkretų standartą, techninį liudijimą ar bendrąsias technines specifikacijas, patvirtinimas apie atitikimą turi būti gautas iš Techninio projekto autoriaus ir Užsakovo.
1.6. Sąnaudų žiniaraščiai
Rangovas, Užsakovo atstovui pareikalavus, per 7 dienas privalo pateikti Užsakovui Užsakovo nurodytos, bet kurios konkursiniame žiniaraštyje esančios bendrosios sumos, eilutės įkainio/įkainių ar kainos išskaidymą ir tokio išskaidymo įrodymus.  
Rangovo rengiamų darbo projekto dalių sąnaudų žiniaraščiai turi būti sudaromi ir aprašomi išlaikant Sutarties kainos detalizacijos žiniaraščio struktūrą taip, kad darbų vykdymo metu būtų įmanoma palyginti projektinius techninio ir darbo projekto darbų kiekius. Kiekviename darbų kiekių žiniaraštyje turi būti įtraukti darbų kiekiai iš Sutarties kainos detalizacijos žiniaraščio bei darbo projekto darbų kiekiai. Kiekvienos projekto dalies rengėjas privalės suderinti su Užsakovo paskirtu valdytoju darbo projekto sąnaudų žiniaraščių pateikimo formą. Galima pavyzdinė forma:

* - žymuo, tai konkretaus gaminio suteiktas identifikacinis kodas arba nuoroda į techninio projekto techninės specifikacijos reikalavimo numerį.
1.7. BIM reikalavimai. 
Šios specifikacijos Priede Nr. 1 pateikiami Užsakovo reikalavimai statinio informacinio modelio rengimui, modelio išvystymo lygiai, projekto informacinio modelio įgyvendinimo planas ir klasifikatorius BIM modelio rengimui darbo projekto rengimo metu. Rangovas privalo paskirti atsakingą BIM atstovą, kuris darbo projekto rengimo metu bus atsakingas už savalaikį Rangovo darbo projekto pateikimą BIM aplinkoje, komunikuos su Generalinio Rangovo, Projektuotojų BIM atstovais ir BIM vadovu iš Užsakovo pusės. Rangovas privalės vadovautis Generalinio Rangovo parengtu Darbo projekto rengimo, derinimo bei tvirtinimo eigos planu skaitmeninėje aplinkoje. Šis planas bus pateiktas Rangovui pasirašius sutartį su Užsakovu.
[bookmark: _Toc141881577][bookmark: _Toc1369298010]Įrangos ir medžiagų derinimas
Rangovas, prieš užsakydamas įrangą, medžiagas ar gaminius, privalo pateikti Valdytojui/Užsakovui numatomų naudoti medžiagų, gaminių ir įrenginių dokumentaciją, kurioje turi būti nurodytas: medžiagos/įrenginio/gaminio pavadinimas, gamintojas, kilmės šalis, modelis, pagrindiniai techniniai duomenys ir jų atitikimo projekto techninėms specifikacijoms apibūdinimas, tiekėjo pavadinimas ir adresas. 
Visi gaminai/medžiagos/įranga iš nedraugiškų valstybių (Rusijos, Baltarusijos ir kt.) yra netoleruojami/negalimi objekte ir paaiškėjus situacijai, kad Rangovas tokius gaminius/medžiagas/įrangą ir kt. naudojo nesuderinęs ir/ar klaidingai pateikė derinimo informaciją taip suklaidindamas Užsakovą dėl medžiagų/gaminių/įrangos ir kt. kilmės šalies, tokie gaminiai/medžiagos/įranga ir kt. privalės būti pakeisti kitais analogiškais gaminiais/medžiagomis/įranga ir kt. kurių kilmės šalis nebus nedraugiškos valstybės.
Rangovas turi pateikti siūlomų medžiagų, gaminių ir įrenginių pavyzdžius Valdytojui/Užsakovui priimtina forma. Rangovo pateikiami pavyzdžiai bus derinami pasirašius Sutartį. Bet kuriuo atveju Rangovas privalo pateikti Projektuotojo bei statinio architekto pritarimui gauti visų interjere matomų gaminių/produktų/įrenginių pavyzdžius. Tokie pavyzdžiai pateikiami pritarimui prieš juos užsakant. Suderinti medžiagų/produktų/įrenginių pavyzdžiai turi būti tinkamai laikomi statybvietėje iki darbų užbaigimo. Pateikiamų pavyzdžių sąrašas gali būti tikslinamas Darbų vykdymo metu.
Jeigu apibūdinant medžiagą/produktą/įrenginį, techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Rangovo pareiga Darbo projekto rengimo metu ir prieš numatomą įrengimą, patvirtinimas apie atitikimą turi būti gautas iš Projektuotojo ir Užsakovo Sutartyje nustatyta tvarka. Visais atvejais Rangovo siūlomo gaminio parametrai turi būti suderinti su atitinkamų (susijusių) projekto dalių techniniais sprendiniais.
[bookmark: _Ref171410918]Rangovas turi teisę teikti pasiūlymą Užsakovui pakeisti Užsakovo dokumentuose numatytus neesminius sprendinius dėl medžiagų/produktų ir (ar) įrangos arba leisti Rangovui nukrypti nuo Užsakovo dokumentuose numatytų neesminių medžiagų/produktų ir (ar) įrangos sprendinių, jeigu tokie sprendiniai neturi reikšmės Objekto ar jo atskirų elementų funkcionalumui, ilgaamžiškumui bei atitikčiai Užsakovo užduoties reikalavimams ir šios Sutarties reikalavimams dėl medžiagų/produktų ir (ar) įrangos kilmės, taip pat jei techniniame projekte pateikta medžiagų/produktų ir (ar) įrangos informacija yra perteklinė ir apibrėžia neesminius medžiagų/produktų ir (ar) įrangos parametrus. Šiame punkte nurodytu atveju Rangovas privalo informuoti Užsakovą ir pateikti detalią Užsakovui reikalingą informaciją sprendimui priimti bei, papildomai, detalius paaiškinimus, nurodančius kodėl šie neesminių sprendinių dėl medžiagų/produktų ir (ar) įrangos pakeitimai neturės įtakos Objekto ar jo atskirų elementų funkcionalumui, ilgaamžiškumui bei atitikčiai Užsakovo užduoties reikalavimams ir šios Sutarties reikalavimams. Aukščiau nurodytas pasiūlymas gali būti teikiamas Užsakovui tik prieš tai šiuos sprendinius suderinus su statinio projekto vykdymo priežiūrą atliekančiu asmeniu. Rangovas visais atvejais atsako už medžiagų/produktų ir (ar) įrangos sprendinių keitimą ir (ar) jų nesilaikymą.
Jei Rangovas naudoja medžiagas/produktus ir (ar) įrangą be pritarimo ir jų techniniai duomenys netenkina techninio projekto techninių specifikacijų reikalavimų, Užsakovas turi teisę bet kuriuo metu pareikalauti Rangovą juos pakeisti tinkamais. Visa tai atliekama Rangovo sąskaita.
Rangovas prieš užsakydamas medžiagas/produktus ir (ar) įranga turi su Užsakovu tiksliai susiderinti medžiagų/produktų ir (ar) įrangos kiekio poreikį. Užsakovas turi pilną teisę atsisakyti ir nepirkti dalies darbų nurodytų sąnaudų žiniaraštyje (Sutarties priedas Nr.4 Darbų kiekių žiniaraštis su įkainiais). 
Rangovas neturi įsigyti jokių medžiagų/produktų ir (ar) įrangos ar pradėti Darbų, kol negauna aukščiau minėtų pritarimų; visi tokie Rangovo veiksmai yra Rangovo rizika. Rangovas neturi teisės laikyti Užsakovą atsakingu už medžiagų tiekimo ir (arba) Darbų vėlavimą, susijusį su vėlyvu dokumentų ir (ar) pavyzdžių pritarimu dėl to, kad jie buvo atmesti.
Užsakovo, Valdytojo, Projektuotojų ar statinio architekto pritarimas neatleidžia Rangovo nuo atsakomybės vadovautis techninio projekto sprendiniais.
Rangovas privalo savo lėšomis bei rizika pristatyti visas medžiagas/įrangą/produktus reikalingus Darbams atlikti, ir yra atsakingas už transportavimo metu padarytos žalos Užsakovui ar tretiesiems asmenims ir/ar jų turtui, atlyginimą. 
Rangovas privalo ne vėliau kaip prieš 21 dieną iki bet kurios Įrangos arba kitų svarbiausių prekių atvežimo į statybvietę apie tai raštu pranešti Užsakovui ir Generaliniam Rangovui, pridedant atvežtinų prekių (medžiagų ir/ar įrangos ir/ar produktų) sąrašus ir techninę informaciją apie prekių atitikimą techninio projekto techninei specifikacijai.

[bookmark: _Toc141881578][bookmark: _Toc2053803805]Inžinerinių sistemų perdavimo tvarkos aprašas.
1.8.  Sistemų perdavimas
Rangovui pilnai užbaigus inžinerinės sistemos montavimo darbus, kiekviena sistema privalo būti perduota atsakingiems Užsakovo atstovams. Inžinerinė sistema laikoma perimta, kai:
· Pasirašytas inžinerinės sistemos perdavimo aktas. Aktą pasirašo Rangovo atstovas, Užsakovo atstovas ir/ar Valdytojas, techninės priežiūros vadovas;
· Pateiktas sistemos techninis pasas, kurį sudaro (bendruoju atveju):
· Sistemos/įrenginio schema, sistemos vieta techninio projekto apimtyje ir  brėžiniuose;
· Sistemos techniniai duomenys;
· Matavimo protokolai ir matavimuose naudotų prietaisų sąrašas;
· Sistemos sumontavimo/įrengimo vieta;
· Sistemoje sumontuotų prietaisų ir įrenginių sąrašas;
· Sistemoje sumontuotų įrenginių  pasai;
· Sistemų apžiūros ir bandymų protokolai, nurodytų taškų matavimo vietos;
· Sistemos bei sistemoje sumontuotų įrenginių eksploatacijos ir priežiūros instrukcijos; 
· Gamintojo/tiekėjo garantija ir garantinės sąlygos, garantiniai įsipareigojimai, kontaktai gedimų atvejų fiksavimui;
· Pažymos apie energetinės įrenginių techninės būklės patikrinimą.
· Atlikti Užsakovo personalo mokymai.
· Techninės priežiūros vadovas yra patvirtinęs paskutinės laidos perduodamos sistemos darbo projektą.
1.9. [bookmark: _Toc462736990][bookmark: _Toc464561863]Įrenginių eksploatavimo ir priežiūros instrukcijos
Rangovas privalo pateikti visų įrenginių eksploatavimo ir priežiūros instrukcijas. Bendruoju atveju eksploatavimo ir priežiūros instrukcijas turi sudaryti:
· Vartotojo instrukcijos;
· Funkcinis ir valdymo aprašymas;
· Aptarnavimo ir patikrinimo reikalavimai;
· Priežiūros reikalavimai;
· Pagrindinių gedimų indentifikavimas;
· Būtini dokumentai ir jų formos aptarnavimo ir patikrinimo įforminimui;
· Kiekvienos pateiktos įrangos pozicijos montavimo ir korekcinės/prevencinės priežiūros nurodymai;
· Atsakingo atstovo techninei pagalbai ir atsarginių dalių tiekimui kontaktinė informacija;
· Periodiškumas (kasdien; kas mėnesį, kas ketvirti, kartą metuose, pagal poreikį);
· Ryšio tinklų diagramos, Rangovo paruošti visų instaliacijų brėžiniai, nurodantys instaliacijos darbų išpildymą;
· Visų sudėtinių dalių gamintojų pavadinimai ir adresai, katalogo numeriai; 
· Priežiūros žurnalai;
· Reikalavimai priežiūrą atliksiančiam personalui.
Eksploatacijos ir priežiūros instrukcijos yra originalios gamintojo instrukcijos, jų fotokopijos ar pan. Ištepti ar suplėšyti leidiniai nepriimami. Instrukcijose turi būti gamintojo rekomenduojami priežiūros nurodymai su patarimais, kaip įrangą išardyti periodiniams patikrinimams ir priežiūrai.
Instrukcijose turi būti susijusi techninė informacija, apimanti tokius duomenis, kaip eksploatacinės charakteristikos, kreivės, veikimo aprašymai, fizinės dimensijos ir pan.
Visos instrukcijos turi būti lietuvių ir originalo  (jeigu jos buvo išverstos) kalbomis. 
Darbai laikomi neužbaigti, kol eksploatacijos ir priežiūros instrukcijos nepateiktos Užsakovui.

1.10. Mokymai
Rangovas, pagal suderintą su Generaliniu Rangovu ir Užsakovu grafiką, kiekvienai sistemai turi organizuoti teorinius ir praktinius mokymo kursus:
· mokymai inžineriniam techniniam personalui, kuriuose mokoma atlikti sistemos techninės priežiūros darbus, užtikrinti nepertraukiamą sistemos veikimą, atstatyti sistemos veikimą, diagnozuoti ir pašalinti gedimus, keisti sistemos dalis;
· mokymai sistemos naudotojams, kurių skaičius turi būti nustatytas Darbo projekto rengimo metu, kiekvienai sistemai atskirai.
Apmokymų trukmė turi būti tokia, kad būtų pasiekti visi apmokymų tikslai. Šių apmokymų tikslas yra pasiekti, kad Užsakovo personalas būtų pajėgus efektyviai valdyti ir prižiūrėti visą technologinę ir inžinerinę įrangą bei vykdyti priežiūrą be tolesnio Rangovo dalyvavimo, ar savarankiškai atlikti kitas Užsakovui priskirtas funkcijas sistemoje, kurias apima mokymai.
Mokymai organizuojami etapais paleidimo-derinimo ir bandymų metu. Mokymus turi sudaryti trumpi įžanginiai teoriniai užsiėmimai, skirti supažindinimui su įranga, o po to praktiniai įrangos valdymo ir aptarnavimo mokymai. Mokymai turi vykti lietuvių kalba (jeigu instruktorius nekalba lietuvių kalba, Rangovas organizuoja kokybišką ir kvalifikuotą instruktažo vertimą į lietuvių kalbą).

[bookmark: _Toc2065727395]Išpildomoji dokumentacija
Rangovas, esant poreikiui, atliekant statybos darbus, privalės šiuos darbus registruoti objekto statybos darbų vykdymo žurnale bei vesti kitą privalomą statybos dokumentaciją (pvz. paslėptų darbų aktus ir kt.) jei tai privaloma vertinant atliekamų darbų specifiką. Taip pat Rangovas privalo tinkamai įforminti ir reikiamu laiku perduoti Užsakovui visus kitus su Rangovo atliekamais darbais susijusius dokumentus, reikalingus Objekto užbaigimui. Visu Darbų vykdymo laikotarpiu visa tokia dokumentacija priklauso Užsakovui. 
Rangovas pabaigęs Darbus ar tam tikrą Darbų dalį privalo perduoti Užsakovui visą dokumentaciją (darbo projektų galutines laidas, sistemų techninius pasus, įrangos atitikties sertifikatus, bandymų (matavimų) protokolus, išpildomuosius brėžinius ir kitą dokumentaciją). Dokumentai pateikiami popierine versija su originaliais parašais bei skaitmenine/nuskanuota versija (turi matytis parašai ir visi būtini įrašai). Bazinis dokumentų paketas privalomas perduodant kiekvieną sistemą prieš pasirašant priėmimo perdavimo aktą:
· pagal faktą pakoreguotas ir suderintas su Užsakovu, kiekvienos sistemos pasirašytas Darbo projektas vienu egzempliorių popierine forma ir elektronine forma (pdf ir dwg formatais);
· kiekvienos sistemos sumontuotų įrenginių dokumentacija;
· įdiegtos įrangos ir programinės įrangos valdymo, administravimo ir plėtimo teisės, visi slaptažodžiai, naudotojo ir administravimo vadovai, klaidų ir gedimų šalinimo vadovai;
· sistemų programinės konfigūracijos informacija;
· informacija apie įdiegtas licencijas;
· sistemų techninės priežiūros tvarkas.
Aukščiau pateiktas tik bazinis dokumentų paketas kiekvienai sistemai, tačiau galutinį dokumentų paketą Rangovas turi susiderinti su Užsakovu prieš Darbų ar Darbų dalies pridavimą.
Be kita ko, neatlygintinai ir suderinęs iš anksto su Užsakovu, privalo apmokyti Užsakovą/jo personalą naudotis įranga, kai tokie mokymai/instruktažas yra būtini (-as), atsižvelgiant į įrangos pobūdį ir specifiką.
Rangovas turi parengti visos perduodamos dokumentacijos bendrą rejestrą nurodant dokumento pavadinimą, bylos numerį, kurioje dokumento popierinė versija yra įsegta. Perduodamos dokumentacijos bylos turi būti sunumeruotos pagal vieną nuoseklią numeraciją. Kiekviena byla turi turėti savo bylos rejestrą, kuriame nurodomas dokumento pavadinimas, dokumento numeris, lapų skaičius, kuriame lape konkretus dokumentas įsegtas. 
Išpildomoji dokumentacija turi būti įsegta į bylas kietais viršeliais.
Perduodama dokumentacija turi būti surūšiuota pagal dokumentacijos tipą.
Darbų perdavimo priėmimo aktas nebus pasirašomas, jeigu Rangovas nepateiks visos privalomos dokumentacijos pagal Sutartį.
Priduodant dokumentaciją ji turi būti sukomplektuota bylose ir sutvarkyta pagal turinį. Visi dokumentai privalo būti lietuvių kalba. Pateikiama dokumentacija 1 komplektas bylų popierinėje formoje toks pat komplektas bylų turi būti įrašytas į USB laikmeną skaitmeninėje formoje.
Rangovo parengtas darbo projektas bei visa kita vykdant Sutartį Rangovo sukurta ar gauta dokumentacija (pvz., išpildomoji dokumentacija, matavimų protokolai ir kt.) nuosavybės teise visą laiką priklauso Užsakovui.
Rangovas privalo, Užsakovo ir/ar Valdytojo reikalavimu, priduoti Darbų rezultatą suinteresuotoms institucijoms ir (ar) asmenims (įskaitant, bet neapsiribojant parinktam objekto operatoriaus atstovui, LR Kultūros ministerijos atstoviu, su Vilniaus miesto savivaldybe susijusioms įmonėms, ir kt.). Užsakovas neturi pareigos pasirašyti objekto priėmimo perdavimo Darbų atžvilgiu tol, kol Darbų rezultatas nėra priduotas suinteresuotoms institucijoms (nėra jų priimtas ir pripažintas tinkamu naudoti).
[bookmark: _Toc1161691004]Kreipimasis dėl tarpinio mokėjimo
Rangovas Sutartyje nustatyta tvarka pateikdamas atliktų darbų aktą Valdytojui suderinti taip pat privalo pateikti:
a. Faktiškai atliktų darbų kiekius pagrindžiančius dokumentus - išpildomuosius brėžinius ar kitą dokumentaciją atliktų darbų akte nurodytiems darbu kiekiams pagrįsti;
b. Panaudotų produktų atitikties deklaracijas (jei tai privaloma);
c. Darbų eigos ataskaitą.
[bookmark: _Toc925673740]Švaros ir tvarkos priežiūra darbų zonoje
Rangovas turi užtikrinti švarą jam perduotoje darbų zonoje. Darbų zona perduota Rangovui turi būti periodiškai tvarkoma ir valoma. Rangovas turi pilnai išvalyti patalpas, kuriose, jo manymu, darbai yra baigti, arba Užsakovui pareikalavus. Rangovas turi palaikyti jam perduotą darbų zoną (ir darbų zonos prieigas, kuriomis naudojasi patekimui į darbų zoną) švarią ir tvarkingą. Rangovas privalo darbų zonas iš anksto susiderinti su Generaliniu Rangovu ir Užsakovu bei suderinti atitveriamus apsauginėmis medžiagomis (jei to reikalauja darbų pobūdis), apsaugančiomis nuo įrenginių montavimo metu sukeliamų nešvarumų patekimo į aplinkinę teritoriją. Rangovas turi išlaikyti jam perduotos darbų zonos prieigas švarias nuo purvo ir palaikyti jas saugias. Sandėliavimo vietos turi būti aptvertos, tvoros patikimai sutvirtintos. Rangovas privalo prižiūrėti, kad už statybvietės ribos neatsirastų darbų atliekų ir/ar šiukšlių. Rangovas turi palaikyti švarias ir tvarkingas darbo zonas ir turi visuomet turėti uždengiamas dėžes ar konteinerius šiukšlėms išmesti ir rūšiuoti. Vykdant Darbus perduotoje darbų zonoje, nuolat turi būti atsakingas asmuo, kuris galėtų bet kuriuo metu nedelsiant sureaguoti ir atlikti valymo darbus perduotoje darbų zonoje arba jos prieigose. Rangovo paskirtas atsakingas atstovas už Sutarties vykdymą, gavęs Užsakovo ir/ar Generalinio Rangovo paskirto atsakingo asmens pastabą apie netinkamą švarą ir tvarką Rangovui perduotoje darbų zonoje turi reaguoti į pastabą nedelsiant. Rangovui nedelsiant nereaguojant į Užsakovo ir/ar Generalinio Rangovo pastabas, Rangovas moka Užsakovui Sutarties specialiosiose sąlygose 13.15 punkte numatytą baudą už kiekvieną Užsakovo ir/ar Generalinio Rangovo pakartotinę pastabą. Pastabą Užsakovas Rangovui išsiunčia už rangos darbų sutarties vykdymą atsakingam asmeniui sutartyje nurodytu el. pašto adresu. Įspėjimas laikomas gautu jo išsiuntimo dieną. Bauda, aprašyta šiame punkte ir nurodyta Sutarties specialiosiose sąlygose 13.15 punkte, gali būti vienašališkai išskaičiuota iš Rangovui mokėtinos sumos, nurodytos PVM sąskaitoje faktūroje, už faktiškai atliktus Darbus. Visos atliekos likusios po Darbų privalo būti utilizuojamos pagal Lietuvos Respublikoje galiojančių teisės aktų reikalavimus. Užsakovui privalo būti pristatytos atliekų utilizavimo (pridavimo į sąvartynus) pažymos (deklaracijos). 
Rangovas pasiūlyme turi įsivertinti visų jo Darbų apimtyje atsiradusių šiukšlių ir atliekų išvežimą ir tinkamą utilizavimą. Šiukšlių kiekių padidėjimas nebus priimamas kaip papildomi Rangovo kaštai ir už jų išvežimą ir utilizavimą papildomai nebus apmokama, nebent šiukšlių kiekių padidėjimą įtakotų papildomi darbai, kurių Rangovas niekaip negalėjo numatyti iš pirkime pateiktų dokumentų visumos; 
Rangovas Darbams atlikti reikalingų medžiagų ir (ar) Darbams atlikti skirtos įrangos sandėliavimui, darbuotojų persirengimui naudosis jam perduota darbų zona arba sutars kitaip su statybvietę valdančiu Generaliniu Rangovu;
Esant poreikiui Užsakovas ir/ar Generalinis Rangovas turi teisę, o Rangovas turi prievolę atlikti perduotos darbų zonos ribų pakeitimus ir reikalauti kitų darbų zonos modifikavimo darbų. Tokie darbai nebus laikomi Sutarties keitimo pagrindu ir už juos Užsakovas papildomai nemokės;
Darbų zonos įrengimo, eksploatavimo ir valdymo išlaidos, įskaitant numatomas išlaidas darbų saugai ir atliktų Darbų perdavimui, taip pat Užsakovo personalo apmokymo išlaidos, kito personalo valdymo išlaidos tenka Rangovui.
Visais atvejais, kai Rangovas turi klausimų, susijusių su projekto vykdymu/valdymu, privalo kreiptis į Generalinį Rangovą ir Užsakovą raštu dėl išaiškinimo.
[bookmark: _Toc2121863888]Darbų sauga ir darbų zonos aptvėrimas
Užsakovas ir/ar Generalinis Rangovas turi teisę Rangovo pareikalauti apsitverti jam perduotą darbų zoną. Aptvėrimo mastas, specifika ir medžiagiškumas bus derinamas prieš Rangovo darbų vykdymo pradžią. Už visą darbų zonos aptvėrimą ir aptvėrimo keitimus Rangovo darbų eigoje pilnai atsako Rangovas. Prie įėjimo į statybvietę Generalinis Rangovas bus įrengęs alkotesterį darbuotojų blaivumo patikrai, kur patekdami į statybvietę Rangovo darbuotojai privalės pasitikrinti blaivumą. Generalinis Rangovas Rangovui pateiks patvirtintą patekimo į statybvietę tvarką. Kiekvienas Rangovo darbuotojas ant darbo aprangos (šalmo, liemenės ir kt.) turės turėti atstovaujamos įmonės atpažinimo ženklus/užrašus. 
Už trečių šalių Rangovo sugadinto turto atkūrimą dėl Rangovo kaltės atsako Rangovas, išaiškėjus apie turto sugadinimą nedelsiant turi būti informuotas Generalinis Rangovas ir Užsakovo paskirtas atsakingas asmuo.
Generalinis Rangovas taip pat yra įgaliotas ir įsipareigotas statybos darbų metu vykdyti statybvietėje statybos darbus atliekančių asmenų bei kitų statybvietėje esančių asmenų identifikavimą, kaip jis apibrėžtas Statybos įstatyme ir Užsakovui pareikalavus pateikti statybvietėje esančių asmenų identifikavimo reikalavimų vykdymą patvirtinančius dokumentus. Rangovo personalas norėdamas pateikti į statybvietę taip pat privalės pateikti reikiamus duomenis Generaliniam Rangovui pagal Generalinio Rangovo reikalavimus;
Darbų sauga  
Užsakovas ir/ar Generalinis Rangovas turi teisę vykdyti Rangovo Darbų apimtyje aplinkos apsaugos, darbuotojų saugos ir sveikatos užtikrinimo kontrolę, pasitelkiant ir išorines kompetentingas įmones. Rangovas privalo vykdyti patikros metu gautus Užsakovo, Generalinio Rangovo ir/ar kompetentingos įmonės nurodymus, jeigu šie nurodymai yra pagrįsti ir neprieštarauja Sutarties sąlygoms, Užsakovo ir/ar Generalinio Rangovo galiojančioms tvarkoms ir įsakymams, reglamentuojantiems darbų saugos ir sveikatos užtikrinimo kontrolę.
Rangovas turi užtikrinti visų asmenų, turinčių teisę būti jam perduotoje darbų zonoje, saugumą. Rangovas privalo nedelsiant, tačiau bet kokiu atveju ne vėliau kaip per 5 valandas po bet kokio nelaimingo atsitikimo, įvykusio jam perduotoje darbų zonoje ar aplink ją ir susijusioje su Darbų vykdymu, pranešti apie jį Užsakovui ir Generaliniam Rangovui. Rangovas taip pat privalo apie tai pranešti kompetentingai institucijai, kaip to reikalauja Lietuvos Respublikos teisės aktai.
Rangovas visiškai atsako už savo darbuotojų sveikatą, įrangos saugų darbą bei užtikrina saugias darbo sąlygas jam perduotoje darbų zonoje visu Darbų vykdymo laikotarpiu. Rangovas savo sąskaita turi imtis atitinkamų atsargumo priemonių, kurios užtikrintų jo personalo bei darbininkų saugumą.
Atsiradus pagrindui taikyti baudą dėl to, jog Rangovo darbuotojai Statybvietėje ir/ar Rangovui perduotoje darbų zonoje dirba/būna apsvaigę nuo alkoholinių gėrimų (leidžiama alkoholio koncentracija kraujyje – 0,00 promilių), narkotinių ar toksinių medžiagų, Užsakovas/Generalinis Rangovas surašo aktą, kuriame nurodomi šie duomenys: akto surašymo data, vieta, Rangovo darbuotojo, kuris Statybvietėje ir/ar Rangovui perduotoje darbų zonoje dirbo ir buvo apsvaigęs nuo alkoholinių gėrimų, narkotinių ar toksinių medžiagų arba Statybvietėje ir/ar Rangovui perduotoje darbų zonoje naudojo šias medžiagas duomenys, kiti duomenys. Tuo atveju, jeigu Rangovo darbuotojas, kurio atžvilgiu surašytas aktas, nesutinka su juo, jis ne vėliau kaip per 2 (dvi) valandas nuo akto surašymo ir įteikimo privalo pateikti Užsakovui ir Generaliniam Rangovui medicininę išvadą, jog akte nurodyti duomenys dėl Rangovo darbuotojų apsvaigimo nuo alkoholinių gėrimų, narkotinių ar toksinių medžiagų fakto yra neteisingi. Rangovo darbuotojui nepateikus minėtos medicininės išvados, laikoma, kad akte nurodyti duomenys yra teisingi bei nurodytas aktas yra pagrindas taikyti Sutarties specialiosiose sąlygose 13.15 nurodytą baudą.
[bookmark: _Toc141881583][bookmark: _Toc914530057]Defektų identifikavimo tvarka, matavimai, testavimai.
Darbų metu darbų kokybę kontroliuojančių asmenų pastabos, reikalavimai ir defektų pašalinimo terminai turi būti fiksuojami vieningoje defektų valdymo platformoje debesų kompiuterijos programinės įrangos pagalba (pvz. DALUX arba lygiavertėje). Defektų fiksavimo platforma bus parinkta Generalinio Rangovo, Rangovas turės prisitaikyti prie jau naudojamos Objekte defektų fiksavimo platformos. Rangovas su Valdytoju privalės suderinti defektų identifikavimo, taisymo vieningą tvarką, kurios privalės laikytis. Generalinio Rangovo pasirinkta ir su Valdytoju suderinta platforma bei jos naudojimosi tvarka bus laikoma abiem Sutarties šalims priimtina forma darbų defektų fiksavimui, informavimui apie nustatytus defektus, defektų pašalinimo ir priėmimo fiksavimui tiek iki darbų perėmimo, tiek garantinio laikotarpio metu.
Eksploatuojant (garantinio termino laikotarpiu) ir/ar atliekant akustinius bandymus, Rangovas ir jo techninis personalas turi galėti valdyti įvairią jų sumontuotą įrangą, keisti jos konfigūracijas. Turėtų būti numatyta galimybė salėse atlikti vietinius pakeitimus, kaip nurodyta akustinėse ataskaitose ir projekto specifikacijose.
Darbų vykdymo eigoje darbų priėmimas turi būti fiksuojamas skaitmeniniame statybos darbų žurnale (jei tokio fiksavimo reikalaus darbų pobūdis). 
Tuo atveju, jeigu atlikus apžiūrą, patikrinimą, matavimą arba bandymą nustatoma, kad kurie nors atlikti darbai turi trūkumų, yra su defektais arba kitaip neatitinka Sutarties, kontroliuojantis asmuo privalo fiksuoti tokį neatitikimą defektų valdymo platformoje, kuri informuoja Rangovą automatiniu pranešimu. Platformoje turi būti aprašomi atliktų darbų trūkumai, pridedama foto fiksacija (jeigu reikia). Rangovas nedelsdamas privalo parengti ir pateikti pasiūlymą dėl defektų šalinimo darbų. Kiekvienam tokiam Rangovo pasiūlymui turi pritarti neatitiktį fiksavęs kontroliuojantysis asmuo.
Darbų vykdymo eigoje jeigu Rangovas skubiai, bet ne vėliau kaip per 5 darbo dienas (arba per kitą laikotarpį, kurį pasiūlė Rangovas ir kuriam pritarė Valdytojas) nepateikia pasiūlymo dėl defektų šalinimo darbų arba neatlieka pasiūlytų defektų šalinimo darbų, kontroliuojantysis asmuo gali:
a) nurodyti suremontuoti, pašalinti trūkumus arba išardyti ir perdaryti bet kurį darbą, kuris neatitinka Sutarties;
b) nepriimti darbo (t.y. atmesti darbą) priėmimo perdavimo akte, tokiu atveju priėmimo perdavimo akte fiksuojamas defektų valdymo platformos įrašo ID.
Jeigu pagal šio punkto a papunktį Rangovas nevykdo nurodymo, Užsakovas gali (vien savo nuožiūra) pasamdyti kitus asmenis darbams atlikti ir jiems sumokėti. Užsakovas turi teisę reikalauti, kad Rangovas apmokėtų visas dėl tokio nevykdymo patiriamas išlaidas arba jas išskaičiuoti iš Rangovui mokamų sumų. Ši teisė neturi pažeisti jokių kitų teisių, kurias Užsakovas gali turėti pagal Sutartį ar kitu pagrindu.
Defektų valdymo platformos licencijomis pasirūpina pats Rangovas tiek Darbų vykdymo metu tiek garantiniu laikotarpiu.
Defektų valdymo platformos ataskaitos apie užfiksuotų neatitikčių statusą turi būti pateikiamos Užsakovui kiekvieną mėnesį kartu su Rangovo darbų eigos ataskaita;
Užbaigus Darbus prie darbų perdavimo priėmimo akto turi būti pridedamas tuo metu galiojančių defektų sąrašas, kurie neturi esminės įtakos pagal paskirtį naudoti Objektą (nekritiniai defektai). Toks sąrašas turi būti formuojamas iš defektų valdymo platformos. 
Defektai tiek Objekto pridavimo metu tiek garantinio aptarnavimo metu skirstomi į kritinius ir nekritinius defektus.
KRITINIAI/NEKRITINIAI DEFEKTAI GARANTINIU LAIKOTARPIU
Įrangos/gaminių/sistemų garantiniu terminu Užsakovas privalo nedelsiant, kai tik įmanoma, informuoti Rangovą (jo įgaliotą atstovą) apie visus pastebėtus įrangos/gaminių/sistemų defektus, gedimus ir sutrikimus. Šalių sutarimu gedimu yra laikomas įrangos/gaminių/sistemų/jų komplektuojamosios detalės/sudėtinės dalies/komponento defektas ir/ar funkcijų sutrikimas, sąlygojantis netinkamą veikimą ar neveikimą pagal nustatytus teisės aktų reikalavimus ir įrangos/gaminių/sistemų specifikaciją.

Įrangos/gaminių/sistemų garantiniu terminu Rangovas taip pat privalo užtikrinti Įrangos/gaminių/sistemų defektų bei gedimų šalinimus tokia tvarka:
kuo trumpesniais terminais, bet visais atvejais ne vėliau kaip per 12 val. (darbo dienomis) ir 24 val. (nedarbo dienomis ir savaitgaliais) nuo Užsakovo pranešimo Rangovui apie gedimą/defektą – Rangovas privalo suteikti Užsakovui pilną konsultaciją ir teikti kitą visokeriopą pagalbą, siekiant nustatyti gedimo/defekto priežastis ir sumažinti su gedimu/defektu susijusius neigiamus padarinius bei, jeigu Užsakovas nurodo turintis galimybę pašalinti gedimą/defektą pats (savarankiškai ar per pasitelktus kitus tiekėjus), informuoti, ar Rangovas pats pašalins gedimą toliau nurodytais terminais ar tokį gedimą gali šalinti pats Užsakovas (savarankiškai ar per pasitelktus tiekėjus), už tai Rangovui kompensuojant Užsakovui pastarojo patirtas defektų/gedimų šalinimo išlaidas;

Neapribojant aukščiau esančioje pastraipoje nurodytų nuostatų (toliau – 1 pastraipoje esančios nuostatos) taikymo, jeigu gedimas yra kritinis :
(a) kuo trumpesniais terminais, bet visais atvejais ne vėliau kaip per 24 val. nuo Užsakovo pranešimo Rangovui apie gedimą/defektą, Rangovas privalo pašalinti gedimą/defektą, o nesant tokios galimybės, kitomis laikinomis su Užsakovu suderintomis priemonėmis užtikrinti Įrangos/gaminių/sistemos veikimą/ naudojimą normaliomis aplinkybėmis, iki kol bus pašalintas gedimas/defektas. Jeigu Užsakovas buvo informavęs, kad pats (savarankiškai ar per pasitelktus tiekėjus) pataisys gedimą/defektą, ir Rangovas informavo, kad Užsakovas gali tai daryti, tačiau Užsakovui nepavyksta pašalinti gedimo/defekto, šiame papunktyje numatytas 24 val. terminas pradedamas skaičiuoti nuo Užsakovo pranešimo apie tai, kad Užsakovui pačiam nepavyko pašalinti gedimo/defekto ir jį turi šalinti Rangovas;
(b) Užsakovas turi teisę imtis su Rangovu nesuderintų priemonių tam, kad kritinis gedimas/defektas taptų nekritiniu, o Rangovas dėl to nereikš pretenzijų (apie tokias įgyvendintas priemones Užsakovas kaip įmanoma greičiau informuos Rangovą);


neapribojant 1 pastraipoje esančios nuostatos taikymo, jeigu gedimas yra nekritinis – kuo trumpesniais terminais, bet visais atvejais ne vėliau kaip per 72 val. nuo Užsakovo pranešimo Rangovui apie gedimą/defektą, Rangovas privalo pašalinti gedimą/defektą, o nesant tokios galimybės, kitomis laikinomis su Užsakovu suderintomis priemonėmis užtikrinti įrangos/gaminių/sistemos veikimą/ naudojimą normaliomis aplinkybėmis, iki kol bus pašalintas gedimas. Jeigu Užsakovas buvo informavęs, kad pats (savarankiškai ar per pasitelktus tiekėjus) pataisys gedimą/defektą, ir Rangovas informavo, kad Užsakovas gali tai daryti, tačiau Užsakovui nepavyksta pašalinti gedimo, šiame papunktyje numatytas 72 val. terminas pradedamas skaičiuoti nuo Užsakovo pranešimo apie tai, kad Užsakovui pačiam nepavyko pašalinti gedimo/defekto ir jį turi šalinti Rangovas;

jeigu Rangovas patvirtina, kad gedimą/defektą gali šalinti pats Užsakovas (savarankiškai ar per pasitelktus tiekėjus), už tai Rangovui kompensuojant Užsakovui pastarojo patirtas išlaidas, Šalys susitaria, kad Užsakovo išlaidos bus kompensuojamos Rangovo pagal Užsakovo faktiškai patirtas išlaidas. Tuo atveju, kai gedimą/defektą pašalino Užsakovas per pasitelktus tiekėjus, Rangovas privalo kompensuoti tokių tiekėjų pasitelkimo išlaidas pagal Užsakovo iš pasitelktų tiekėjų gautas ir Rangovui pateiktas PVM sąskaitas – faktūras (ar kitus išlaidas pagrindžiančius dokumentus) bei Užsakovo patirtas sąnaudas, kurios Šalių susitarimu bus prilyginamos ne mažiau kaip 10 procentų Užsakovo pasitelktų tiekėjų darbų kainos. Minėta 10 procentų pasitelktų tiekėjų darbų kainos suma bus prilyginama Užsakovo patirtoms išlaidoms, šalinant gedimą, t. y. įskaitant, bet neapsiribojant, Užsakovo personalo darbo užmokesčio, techninių priemonių, tokių kaip transporto priemonių, panaudojimo, darbų organizavimo išlaidoms;

jeigu Rangovas patvirtina, kad gedimą gali šalinti pats Užsakovas (savarankiškai ar per pasitelktus tiekėjus), Rangovas nereikš pretenzijų Užsakovui dėl atitinkamo gedimo/defekto šalinimo darbų kokybės ir šia aplinkybe neturės teisės remtis, siekdamas išvengti visų kitų Rangovo įsipareigojimų pagal Sutartį garantiniu laikotarpiu vykdymo.

Neįgyvendinęs ar netinkamai įgyvendinęs šio punkto nuostatas, susijusias su įrangos/gaminių/sistemos gedimų/defektų šalinimu, Rangovas moka Užsakovui Sutartyje numatytas netesybas.

Įrangos/gaminių/sistemos kritiniu gedimu (garantiniu laikotarpiu) laikomas: 

bet kuris įrangos/gaminių/sistemos ar jos/jo dalies defektas ar gedimas, kurį Užsakovas įvardina kritiniu, ir/ar dėl kurio ribojama/sutrikdoma/sustabdoma Nacionalinės koncertų salės veikla (įskaitant bet neapsiribojant, didžiosios salės, mažosios salės, repeticijų salės, „Tautos namai“ salės) ir/ar neįmanoma įrangos/gaminių/sistemos naudoti pagal paskirtį, teisės aktų nustatytus saugumo ir/ar kitus reikalavimus. 

Įrangos/gaminių/sistemos nekritiniu gedimu (garantiniu laikotarpiu) laikomas:

bet kuris įrangos/gaminių/sistemos ar jos/jo dalies defektas ar gedimas, kurį Užsakovas įvardina nekritiniu, ir dėl kurio neribojama/netrikdoma/nestabdoma Nacionalinės koncertų salės veikla (įskaitant bet neapsiribojant, didžiosios salės, mažosios salės, repeticijų salės, „Tautos namai“ salės) ir įmanoma Įrangą/gaminį/sistemą naudoti pagal paskirtį, teisės aktų nustatytus saugumo ir/ar kitus reikalavimus.

Įrangos/gaminių/sistemos kritiniu defektu/nebaigtu darbu (darbų priėmimo laikotarpiu) laikomas:

bet kuris įrangos/gaminių/sistemos ar jos/jo dalies defektas, kurį Užsakovas įvardina kritiniu, ir/ar dėl kurio ribojama/negalima/nepriimtina Nacionalinės koncertų salės veikla (įskaitant bet neapsiribojant, didžiosios salės, mažosios salės, repeticijų salės, „Tautos namai“ salės) ir/ar neįmanoma Įrangos/gaminių/sistemų naudoti pagal paskirtį, teisės aktų nustatytus saugumo ir/ar kitus reikalavimus. Visais atvejais darbų priėmimo metu Užsakovas sprendžia ar defektas kritinis ar ne.

Įrangos/gaminių/sistemos nekritiniu defektu/nebaigtu darbu (darbų priėmimo laikotarpiu) laikomas:

bet kuris įrangos/gaminių/sistemos ar jos/jo dalies defektas ar gedimas, kurį Užsakovas įvardina nekritiniu, ir dėl kurio neribojama/netrikdoma/nestabdoma Nacionalinės koncertų salės veikla (įskaitant bet neapsiribojant, didžiosios salės, mažosios salės, repeticijų salės, „Tautos namai“ salės) ir įmanoma įrangą/gaminį/sistemą naudoti pagal paskirtį, teisės aktų nustatytus saugumo ir/ar kitus reikalavimus. Visais atvejais darbų priėmimo metu Užsakovas sprendžia ar defektas kritinis ar ne.

NEBAIGTO DARBO UŽBAIGIMAS/NEKRITINIŲ DEFEKTŲ ŠALINIMAS:

Tam, kad Darbai (įskaitant Įrangą/gaminius/sistemas), Rangovo dokumentai ir kiekvienas Etapas būtų tokios būklės, kokia numatyta Sutartyje, kai tik praktiškai įmanoma, Rangovas privalo:
· per Užsakovo nustatytą pagrįstą laikotarpį baigti visą nebaigtą Darbą, kuris priėmimo perdavimo akte nurodytą datą nebuvo baigtas ir buvo užfiksuotas kaip nekritinis defektas; 
· atlikti visą defektų arba žalos ištaisymo darbą, kurį atlikti dėl Darbų (įskaitant Įrangą/gaminius/sistemas) arba Etapo (atsižvelgiant į situaciją) gali pareikalauti Užsakovas sutartinės garantijos galiojimo metu;
· dalyvauti visuose būtinuose patikrinimuose ir bandymuose, apie kuriuos Užsakovas raštu informuoja Rangovą;
· atlyginti visus Užsakovo nuostolius dėl atsiradusių defektų, užfiksuotų sutartinės garantijos galiojimo metu (įskaitant garantinį terminą). 
· Visi priėmimo perdavimo akte nurodyti nekritiniai defektai privalo būti pašalinti per 1.5 mėn nuo priėmimo perdavimo dienos. Išskyrus atvejus kai Rangovas racionaliai įrodo, kad nekritinio defekto pašalinimui reikalingas ilgesnis terminas ir ilgesnį terminą suderina su Užsakovu.

MATAVIMAI IR ĮVERTINIMAI:
Darbų vykdymo metu, kai statinio statybos techninės priežiūros vadovui ir/ar kitam kontroliuojančiam asmeniui, paskirtam Užsakovo, Darbų kontrolei vykdyti reikia nustatyti atliktą kokios nors Darbų dalies kiekį, turi būti elektroniniu paštu pranešta Rangovo atstovui, kuris privalo:
· nedelsdamas atvykti pats arba atsiųsti kitą kvalifikuotą atstovą, kuris statinio statybos techninės priežiūros vadovui ar kitam Užsakovo paskirtam kontroliuojančiam asmeniui padėtų atlikti matavimus, ir
· teikti konkrečią informaciją, kurios statinio statybos techninės priežiūros vadovas ar kitas Užsakovo paskirtas kontroliuojantis asmuo pareikalautų,
· pateikti Darbų matavimo išsamią išpildomąją dokumentaciją. 
Jeigu Rangovas neatvyksta arba neatsiunčia atstovo, tai statinio statybos techninės priežiūros vadovo ar kito Užsakovo paskirto kontroliuojančio asmens atliktas matavimas turi būti pripažintas kaip teisingas.

Reikalavimai sistemų testavimui ir Darbų priėmimui-perdavimui:
Rangovas ne vėliau kaip prieš 21 dieną privalo pranešti Užsakovui datą, po kurios jis bus pasirengęs atlikti kiekvienos priduodamos įrangos/gaminio/sistemos pridavimą Užsakovui. Bandymai turi būti atliekami per 7 dienas nuo pasirengimo dienos, Užsakovo nurodytą dieną arba dienomis.
Rangovas be kitų šiame dokumente numatytų prievolių taip pat privalo parengti bendrą bandymų programą, kuri turi būti suderinta su atitinkamu Užsakovo ir Generalinio Rangovo personalu Sutarties bendrųjų sąlygų 4 punkte [Šalių Bendradarbiavimas] numatyta tvarka. Suderintą bendrą bandymų programą, kuri apimtų Rangovo ir Generalinio Rangovo darbus, Generalinis Rangovas pateiks Užsakovui nedelsiant, kai tik ji parengiama, tačiau bet kuriuo atveju ne vėliau kaip kartu su pranešimu apie datą, po kurios Rangovas bus pasirengęs atlikti kiekvieną bandymą.  
Bandymų metu būtina įvertinti reikalavimus, nustatytus STR 1.05.01:2017 ,,Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (jei pagal prigimtį tokiems darbams taikoma). Pasiruošimo bandymams metu ir bandymų metu Rangovas privalės:
· kiekvienai sistemai, atsižvelgiant į sistemos veikimo principus, parengti ir suderinti su Užsakovu testavimo planus ir scenarijus (testavimo scenarijai turi apimti visus testuojamos sistemos komponentų bandymus);
· pagal suderintus testavimo planus Rangovas turi organizuoti sistemų testavimus po kurių kiekvienai sistemai bus pasirašomi testavimo aktai;
· Sistemos bus priimtos eksploatavimui (pasirašytas sistemos priėmimo – perdavimo aktas), kai Rangovas įrodys, kad tenkinami visi Darbo/Techniniame projekte sistemų veikimui ir kokybei keliami reikalavimai, kai Rangovas pateiks kiekvienos sistemos išpildomąją dokumentaciją;
OR (Operational Readiness) testavimas;
Tam tikru laikotarpiu užbaigus Darbus tiek Rangovui tiek Generaliniam Rangovui, prieš perduodant objektą Užsakovui, bus atliekamas visų salių bandymas imituojant realias koncertines sąlygas ir realų koncertą. Imitacijos metu bus simuliuojamos Nacionalinės koncertų salės operacijos, matuojamos salių akustinės savybės, išbandoma, kaip salės įranga veikia kompleksiškai. Visų šių bandymų metu Rangovas ir Generalinis Rangovas turi būti pasiekiami vietoje, kad galėtų teikti pagalbą Operacinio parengtumo testavimo metu (OR). Šio testavimo metu bus simuliuojamos visos koncertų salei būdingos veiklos su studentais arba kitais savanoriais. 
Prieš šiuos testavimus iš anksto turi būti pateiktas sistemų išbandymo planas, akustinių savybių matavimo planas, šiuos planus rengia tiek Rangovas tiek Generalinis Rangovas. Užbaigęs išbandymą, Rangovas bendradarbiaudamas su Generaliniu Rangovu turi pateikti ataskaitą, apibendrinančią bandymų/matavimų rezultatus, informaciją apie sutrikimus/neatitikimus ir taisymo darbus. Joje turi būti apibendrintos priežastys, kodėl šis išbandymas turėtų būti įvertintas teigiamai arba įvertintas neigiamai ir pakartotas. Užsakovas turi teisę prašyti pakartoti išbandymą, jeigu įrodoma, kad jis buvo nesėkmingas. 
Įprastomis sąlygomis sistemas eksploatuos ir techniškai aptarnaus Užsakovo paskirti atstovai. Eksploatacijos darbuotojus užtikrins Užsakovas. Visu kitu šio testavimo organizavimu ir vykdymu yra atsakingas Generalinis Rangovas ir Rangovas bendradarbiaudami.
[bookmark: _Toc141881584][bookmark: _Toc1155182833]Darbo projekto rengimo metu galimi techninio projekto patikslinimai 
Rengiant Darbo projektą Techninio projekto sprendinių bet kokie pakeitimai turi būti Užsakovo peržiūrėti ir patvirtinti, Rangovas įsipareigoja Užsakovą ir Generalinį Rangovą informuoti apie pakeitimo atsiradimo priežastį (pagrindimą), pakeitimo įtaka darbų užbaigimo terminui. Jeigu pakeitimas ir/ar techninio projekto klaida nereikalauja naujo statybos darbų leidimo tokie pakeitimai vykdomi ir/ar techninio projekto klaidos taisomos darbo projekto apimtyje ir dėl tokio pobūdžio klaidų techninis projektas Darbų eigoje nebus keičiamas ir naujos techninio projekto laidos nebus leidžiamos. Išskyrus atvejus kai nauja techninio projekto laida turi būti išleista dėl Rangovo iniciatyva padarytų/daromų/siūlomų pakeitimų. Už tokias techninio projekto laidas pilnai atsako Rangovas ir toks techninio projekto laidų leidimas nebus pagrindas pratęsti Etapų/Darbų Generalinės repeticijos laikų ir/ar reikalauti papildomo apmokėjimo.
[bookmark: _Toc141881585][bookmark: _Toc587777632]Garantijos, licencijos
Visos projekte numatytos ir/ar reikalingos pilnam įrangos veikimui programinės įrangos licencijos privalo būti registruotos Užsakovo vardu. 
Rangovas privalo pateikti pagrindinės inžinerinės įrangos/sistemų/gaminių gamintojų išduotas garantijas Užsakovo vardu. Įrangos (įrenginių, garantinis terminas turi būti toks, kaip nustatyta jos gamintojo išduodamuose dokumentuose, galiojančiuose LR teisės aktuose ar šioje Sutartyje bet visais atvejais ne trumpesnis kaip 36 mėn. Garantijos terminas įrangai turi būti pradedamas skaičiuoti nuo galutinio darbų perdavimo priėmimo akto išdavimo dienos. Gamintojo išduotoje garantijoje turi būti nurodyta:
· Užsakovo pavadinimas;
· Objekto pavadinimas;
· Garantijos terminas;
· Gamintojo garantinės tarnybos kontaktiniai duomenys;
· Kita svarbi informacija.
Visai kitai projekte numatytai įrangai ir medžiagoms taikomos garantijos numatytos Lietuvos Respublikos teisės aktuose.
Reikalavimai sistemų licencijoms
· Rangovas (jeigu techniniame projekte nenurodyta kitaip) savo atsakomybių ribose kiekvienai sistemai turi pateikti visas naudojimui reikalingas licencijas (techninė įranga, programinė įranga ir sisteminė programinė įranga, darbo vietos, kita šio pirkimo apimtyje įsigyjama įranga).
· Sistemos komponentams licencijos turi būti suteikiamos neribotam laikui.
· Pateikiamos licencijos turi užtikrinti galimybę be apribojimų naudotis sistema.
· Pateiktos licencijos turi neprieštarauti pirkimo dokumentuose išvardintiems reikalavimams, naudotojų skaičiui, įrenginių skaičiui ir kitiems reikalavimams.

Reikalavimai sistemų garantinei priežiūrai
· Rangovas įsipareigoja garantiniu laikotarpiu, savo sąskaita ir sutartyje numatytais terminais ištaisyti trūkumus, atsiradusius dėl nekokybiškai atliktų Darbų, netinkamai panaudotų medžiagų, nekokybiškos įrangos ar netinkamo jos įrengimo. Garantinis terminas pradedamas skaičiuoti nuo datos, kurią Darbai/jų dalis arba Etapas (atsižvelgiant į situaciją) buvo baigti ir perduoti pasirašant objekto priėmimo perdavimo aktą su Užsakovu, kaip numatyta darbų sutartyje. 
· Rangovas suteikia sutartinę garantiją Įrangai bei atsako už defektus, jeigu defektai buvo nustatyti per garantijoje deklaruojamą terminą (bet visais atvejais ne trumpesnį nei 36 mėn.) nuo datos, kurią Darbai/jų dalis arba Etapas (atsižvelgiant į situaciją) buvo baigti ir perduoti Užsakovui pasirašant objekto priėmimo perdavimo aktą, kaip numatyta darbų sutartyje.
· Kiekvienos sistemos Darbo projekte turi būti pateikta ir suderinta su Užsakovu:
· defektų pobūdis, už kurių taisymą atsako Rangovas;
· defektų klasifikacija (kritinis, nekritinis);
· reagavimo ir defektų taisymo laikai.
· Atvejais, įvardintais žemiau (t. y. Įrangos garantiniu terminu), Rangovas pats taiso arba pakeičia sistemų komponentus bei privalo pašalinti gedimo priežastis ir užtikrinti, kad sistemos veiktų be defektų (tokie atvejai laikomi įrangos/sistemos broku, Rangovas nedelsdamas turi pašalinti ne tik jų pasekmes bet ir priežastis):
· Pastovus veikimas žemiau techniniuose reikalavimuose nustatytų parametrų;
· per didelis dėvėjimasis, atsižvelgiant į naudojimo intensyvumą;
· pernelyg didelis triukšmas, įskaitant pastebimą triukšmo padidėjimą paleidus sistemą naudojimui.
· Rangovas turi įrengti visą būtiną infrastruktūrą garantinių paslaugų suteikimui (revizinės durelės, kopėtėlės, praėjimai, kopėčios, stovai ir kita būtina įranga sistemų garantinei ir prevencinei priežiūrai užtikrinti), o Užsakovas už tokius darbus atsiskaitys pagal Sutartyje numatytas sąlygas.
· Dažnai pasikartojančioms sistemų klaidoms ir/arba gedimams, arba atvejams kai nėra tenkinami Darbo/Techniniame projekte ir šioje specifikacijoje pateikti reikalavimai sistemos kokybei, našumui ir tikslumui, Rangovas per ne daugiau nei 2 savaites turės pateikti korekcinių veiksmų planą gedimų skaičiaus sumažinimui arba sistemos našumo/akustikos/kokybės padidinimui iki Darbo/Techniniame projekte ir šioje specifikacijoje nustatyto lygio. Šio plano įgyvendinimas (visi būtini darbai ir įranga) yra Rangovo atsakomybė.
· Jeigu Rangovas negali užtikrinti savalaikio gedimų šalinimo ir sistemos veiklos atstatymo dėl atsarginių dalių trūkumo, visus dėl to patirtus Užsakovo nuostolius atlygina Rangovas.
· Keičiamos sistemų dalys privalo būti naujos ir nenaudotos.

